title: Charles Alexandre de Calonne

text: Charles Alexandre de Calonne (20. tammikuuta 1734 Douai – 29. lokakuuta 1802 Pariisi) oli ranskalainen valtiomies, joka toimi Ranskan valtiovarainministerinä vuosina 1783–1787. Hänen yrityksensä ratkoa Ranskan valtiontalouden ongelmia nostatti aatelistossa vastarintaa ja käynnisti siten Ranskan suureen vallankumoukseen johtaneen kehityksen.


title: Charles Alexandre de Calonne

text: Calonnen isä oli virkamies Douaissa, ja Calonne työskenteli nuoruudessaan eri viroissa muun muassa Artois’n alueella. Hän oli vuodesta 1768 intendenttinä Metzissä ja vuodesta 1774 Lillessä saavuttaen kyvykkyydellään talouskysymyksissä vähitellen hovin huomion. Hän arvosteli Jacques Neckerin tapaa hoitaa valtion finansseja.


title: Charles Alexandre de Calonne

text: Marraskuussa 1783 Calonne nimitettiin Ranskan valtiovarainministeriksi ("Contrôleur général des finances") epäpätevän Henri Lefèvre d’Ormessonin tilalle. Ranskan valtio oli tuohon aikaan toivottoman velkaantunut upotettuaan valtavia rahasummia Yhdysvaltain vapaussotaan. Valtion budjetit olivat vuodesta toiseen alijäämäisiä, jolloin valtio oli jatkuvasti kassakriisin partaalla. Lisäksi sodan päätyttyä kansa odotti veronkevennyksiä korotusten sijaan. Calonne perusti vuonna 1784 kuoletusrahaston velanmaksua varten ja toteutti seuraavana vuonna kulta- ja hopearahojen uudistuksen, mutta nämä keinot osoittautuivat riittämättömiksi uhkaavan vararikon torjunnassa. Calonnen mielestä valtion tuli vahvistaa luottamusta kansantalouteen lisäämällä menojaan. Ehdotus sai vastakaikua hovissa, jossa oli vieroksuttu Neckerin ja Turgot’n säästölinjaa. Calonne onnistuikin piristämään kansantaloutta, mutta joutui jatkuvasti ottamaan uusia lainoja vanhojen korkojen maksamiseksi, joten lopulta ainoaksi ulospääsytieksi jäi verotuksen lisääminen.


title: Charles Alexandre de Calonne

text: Elokuussa 1786 Calonne esitteli kuningas Ludvig XVI:lle kunnianhimoisen taloudellisen uudistusohjelman, johon sisältyi aatelis- ja pappissäädyn verovapauden lakkauttaminen asettamalla uusi, kaikkia säätyjä koskeva maavero. Ehdotukseen sisältyi myös maan sisäisten tullirajojen poistaminen, suolatullin ja henkiveron alentaminen, talonpoikien tienrakennusvelvollisuuden poistaminen sekä leimaveron korotus. Calonne arvasi, että aatelin hallitsemat parlamentit (kuninkaan päätöksiä vahvistavat oikeusistuimet) tulisivat jarruttamaan uusien verojen asettamista aatelille, joten hän yritti ohittaa parlamentit kutsumalla helmikuussa 1787 Versailles’hin koolle erityisen notaabelikokouksen, johon kutsuttiin aatelisia, papistoa ja virkamiehiä eri puolilta Ranskaa. Edes notaabelikokous ei kuitenkaan suostunut tukemaan uusia veroja. Lisäksi Calonne joutui paljastamaan kokoukselle valtion vuosittaisen alijäämän olevan jo yli 100 miljoonaa livreä, mikä heikensi entisestään luottamusta valtion finanssien hoitoon. Ludvig XVI erotti Calonnen huhtikuussa 1787. Ranskan valtionvelan on arveltu kasvaneen 650 miljoonalla livrellä Calonnen 41 kuukautta kestäneen valtiovarainministerikauden aikana. Hänen seuraajakseen nimitettiin arkkipiispa Étienne Charles de Loménie de Brienne. Notaabelikokouksen epäonnistuminen johti kuninkaan ja parlamenttien väliseen valtakamppailuun, jonka päätteeksi kuningas joutui lopulta kutsumaan koolle säätyjen yleiskokouksen ja luopumaan itsevaltiudesta.


title: Charles Alexandre de Calonne

text: Pariisin parlamentti yritti vielä saada Calonnea tilille tämän ministerikauden toimista, joten hän siirtyi elokuussa 1787 Lontooseen Englantiin. Hän julkaisi siellä seuraavina vuosina useita poliittisia kirjoituksia, joissa puolusteli toimintaansa. Hän vastusti alusta alkaen Ranskan vallankumouskehitystä ja kritisoi maanpaosta käsin feodaalisten instituutioiden lakkauttamista. Joulukuusta 1790 alkaen Calonne oli maanpakoon asettuneiden rojalistiemigranttien ja erityisesti kuninkaan veljien Provencen kreivin ja Artois’n kreivin pääneuvonantajana. Hän menetti tämän aseman Ranskan monarkian kukistuttua kokonaan elokuussa 1792. Calonne pääsi palaamaan Ranskaan Napoleonin aikana vuonna 1802 ja kuoli pian sen jälkeen.


title: Zan Coulibaly

text: Zan Coulibaly on maalaiskunta Koulikoron alueen Dioïlan piirissä Malissa. Sen keskuskylä Marka-Coungo sijaitsee 77 kilometriä Dioïlasta luoteeseen. Kunnassa on 18 500 ja keskuskylässä 6 000 asukasta (vuonna 2009, väestönlaskenta).


title: Zan Coulibaly

text: Zan Coulibalyn kunnan pinta-ala on 387 neliökilometriä. Se rajoittuu idässä Dioïlan piirin Binkon ja etelässä Dioumanin, lännessä Katin piirin Baguinéda-Campin ja pohjoisessa Koulikoron piirin Méguétanin kuntiin. Alue on pinnanmuodostukseltaan etupäässä tasankoa. Pysyviä vesistöjä ei ole.


title: Zan Coulibaly

text: Kuntaan kuuluu yhdeksän kylää. Asukkaat ovat etupäässä bambaroita, fulbeja, soninkeja ja dogoneja. Puhutuin kieli on bambara.


title: Zan Coulibaly

text: Kunnan läpi kulkee maantie RN6. Pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, fonio ja maissi. Myytäväksi kasvatetaan puuvillaa, maapähkinää ja seesamia. Tuotantoeläimiä ovat naudat, lampaat, vuohet, hevoset, aasit ja siipikarja. Lisäksi harjoitetaan käsityöammatteja ja kaupankäyntiä.


title: Dekanaali

text: Dekanaali eli n-dekanaali eli kapriinialdehydi on suoraketjuinen orgaaninen yhdiste (aldehydi), joka on huoneenlämmössä (20 °C) olomuodoltaan nestettä ja väriltään värittömästä vaaleankeltaiseen. Sillä on miellyttävä sitrusmainen tuoksu. Sen kemiallinen kaava on CHO ja rakennekaava CH(CH)CHO.


title: Dekanaali

text: Dekanaalin moolimassa on 156,269 g/mol, sulamispiste – 3,9 °C, kiehumispiste 212 °C, suhteellinen tiheys 0,83 g/cm (vesi = 1,0 g/cm), leimahduspiste 83 °C (c.c.), taitekerroin 1,4287 (20 °C) ja CAS-numero 112-31-2. Dekanaali liukenee dietyylieetteriin, etanoliin ja asetoniin sekä hieman myös hiilitetrakloridiin. Veteen dekanaali liukenee tuskin ollenkaan eli 0,00156 mg/l (25 °C lämpötilassa). Yhdistettä esiintyy useissa eteerisissä öljyissä ja sitä käytetään hajusteiden ja aromien valmistukseen. Dekanaali kuuluu VOC-yhdisteisiin eli haihtuviin orgaanisiin yhdisteisiin ja sitä voi esiintyä rakennusten sisätiloissa. Sisätilojen dekanaalin lähteitä ovat normaalisti puumateriaalit ja lattianpäällysteenä käytetty linoleumi.


title: Dekanaali

text: Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.


title: Kansalliskala

text: Kansalliskala on tietyn valtion tai osa-alueen kansalliseksi symboliksi valittu kalalaji. Kalatalouden keskusliitto järjesti vuonna 1994 yleisöäänestyksen Suomen kansalliskalasta. Ahven voitti hauen jäädessä toiseksi.


title: Manu Rytisalmi

text: Manu Rytisalmi (12. toukokuuta 1922 – 11. joulukuuta 1995) oli suomalainen liikkeenharjoittaja, toimittaja ja kirjailija. Hänet tunnettiin afaatikkojen puolestapuhujana, ja hän julkaisi omaelämäkerrallisen romaanin halvauksesta ja afasiasta kärsivästä miehestä, joka ponnistelee päästäkseen takaisin terveiden joukkoon.


title: Ténindougou

text: Ténindougou on maalaiskunta Koulikoron alueen Dioïlan piirissä Malissa. Sen keskuskylä Falako sijaitsee 45 kilometriä Dioïlasta länteen. Kunnassa on 14 600 ja keskuskylässä 7 700 asukasta (vuonna 2009, väestönlaskenta).


title: Ténindougou

text: Ténindougoun kunnan pinta-ala on 380 neliökilometriä. Se rajoittuu lännessä Dioïlan piirin Dioumanin, pohjoisessa Binkon, idässä Guégnékan, Kaladougoun ja N’Garadougoun sekä etelässä Sikasson alueen Bougounin piirin Méridiélan kuntiin Maisemaa leimaavat tasangot, ylängöt ja metsät. Kasvillisuus on metsäsavannia. Etelärajalla virtaa Baoulén sivujoki Banifing.


title: Ténindougou

text: Kuntaan kuuluu kolme kylää. Asukkaat ovat bambaroita, fulbeja, dogoneja ja soninkeja. Yhteinen kieli on bambara ja vallitseva uskonto islam. Kunnassa on myös kristittyjä ja animisteja.


title: Ténindougou

text: Paikallisia elinkeinoja ovat maanviljely, karjanhoito, pienimuotoinen kaupankäynti, käsityöammatit ja kalastus. Tärkeimmät viljelykasvit ovat puuvilla, hirssi, maissi, durra, riisi, maapähkinä ja seesami. Tuotantoeläimiä ovat naudat, lampaat, vuohet, aasit ja siipikarja. Falakossa pidetään viikoittaiset markkinat.


title: Kéréla

text: Kéréla on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 30 kilometriä Dioïlasta pohjoiseen. Kunnassa on 12 600 ja kylässä 2 800 asukasta (vuonna 2009, väestönlaskenta).


title: Kéréla

text: Kérélan kunta rajoittuu idässä Dioïlan piirin Nangolan ja Wacoron, etelässä Kaladougoun, lännessä Guégnékan ja pohjoisessa Ségoun alueen Barouélin piirin Konobougoun kuntiin. Maisemaa leimaavat tasangot ja ylängöt. Ilmasto on sudanilais-sahelilainen.


title: Kéréla

text: Kuntaan kuuluu 12 kylää. Asukkaat ovat etupäässä bambaroita, fulbeja, soninkeja ja dogoneja.


title: Kéréla

text: Kérélan kautta kulkee Fanan ja Bélékon välinen maantie. Pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, puuvilla ja maapähkinä. Tuotantoeläimiä ovat naudat, lampaat, vuohet, aasit ja siipikarja.


title: Väinö Sipi

text: Väinö Vilho Sipi (19. helmikuuta 1881 Tyrvää – 9. maaliskuuta 1961 Helsinki) oli pankinjohtaja, tilintarkastaja ja kunnallispoliitikko.


title: Väinö Sipi

text: Väinö Sipin vanhemmat olivat maanviljelijä Antti Sipi ja Alpertiina Lyöri ja puoliso vuodesta 1908 Siviä Elviira Rytkönen. Sipi tuli ylioppilaaksi Porin lyseosta 1901, joutui eroamaan vuonna 1903 yliopistosta kutsuntalakkolaisena, mutta ja suoritti Liikemiesten Kauppaopiston 1905. Opintomatkoja Venäjälle, Skandinaviaan ja Englantiin hän teki valmistuttuaan. Työskenneltyään Pellervo-Seuran, Valion ja Tampereen seudun maanviljelijöiden maidonmyyntiyhtiön palveluksessa Sipi toimi Tampereen yleisen sairaalan taloudenhoitajana 1911–1922 ja sitten Suomen Maatalous-Osake-Pankin johtokunnan jäsenenä 1917–1948 aina eläkkeelle jäämiseensä saakka. Tampereella hän toimi myös kirjanpidon opettajana ja oli Tampereen kaupunginvaltuuston jäsen 1918–1927 sekä rahatoimikunnan jäsen 1918–1920. Hän oli myös valtion tilintarkastajien puheenjohtaja 1920–1924, samoin kuin useiden eri toimi- ja lautakuntien jäsen. Helsingin kaupunginvaltuuston jäsen Sipi oli 1934–1936. Hän toimi sekä Tampereen että Helsingin kaupunkien että useiden yritysten ja yhteisöjen tilintarkastajana. Osuusmeijerien vuositilastot Sipi toimitti 1905 ja 1906.


title: Tuulikki Jantunen

text:
Tuulikki Jantunen (s. 3. elokuuta 1922 Viipurin maalaiskunta) on suomalainen peruskoulun opettaja, lähetystyöntekijä ja kirjailija.
Jantunen pääsi ylioppilaaksi Haapamäen yhteiskoulusta 1942 ja valmistui kansakoulunopettajaksi Jyväskylän Kasvatusopillisesta korkeakoulusta 1944. Hän opiskeli Suomen Lähetysseuran lähetysopistossa 1948-1949 ja opiskeli afrikaansin kieltä Etelä-Afrikassa 1949. Jantunen oli lähetystyössä sanien parissa Okavangon lähetysasemalla Namibiassa yli 30 vuoden ajan. Hän kirjoitti pakinoita aikakaus- ja sanomalehtiin sekä teki muun muassa kansansatu ja runokäännöksiä kwangalin kielestä.


title: Nangola

text: Nangola on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 35 kilometriä Dioïlasta koilliseen. Kunnassa on 18 600 ja kylässä 4 200 asukasta (vuonna 2009, väestönlaskenta).


title: Nangola

text: Nangolan kunta rajoittuu idässä Dioïlan piirin Dolendougoun, etelässä Kilidougoun, lännessä Kaladougoun, Wacoron ja Kérélan sekä pohjoisessa Ségoun alueen Barouélin piirin Konobougoun ja Gouendon kuntiin. Maisemaa leimaavat tasangot ja ylängöt. Etelässä virtaa Banijoki. Ilmasto on sudanilais-sahelilainen.


title: Nangola

text: Kuntaan kuuluu 14 kylää. Asukkaat ovat etupäässä bambaroita, fulbeja ja soninkeja.


title: Nangola

text: Nangolan kautta kulkee Fanan ja Bélékon välinen maantie. Pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja puuvilla. Tuotantoeläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä.


title: Wacoro

text: Wacoro on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 25 kilometriä Dioïlasta koilliseen. Kunnassa on 15 000 ja kylässä 9 200 asukasta (vuonna 2009, väestönlaskenta).


title: Wacoro

text: Wacoron kunta rajoittuu koillisessa Dioïlan piirin Nangolan, etelässä Kaladougoun ja luoteessa Kérélan kuntiin. Etelässä virtaa Banin alkujoki Baoulé.


title: Wacoro

text: Kuntaan kuuluu kuusi kylää. Asukkaat ovat bambaroita, djulia ja fulbeja.


title: Wacoro

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, puuvilla, seesami ja maapähkinä. Tuotantoeläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä.


Turun Palloseuran SM-liigakausi 2011–2012 oli TPS:n järjestyksessään 65. pääsarjakausi. SM-liigan runkosarja alkoi TPS:n osalta 15. syyskuuta 2011 vierasottelulla Hämeenlinnan Pallokerhoa vastaan ja päättyi 15. maaliskuuta 2012 vierasottelulla Porin Ässiä vastaan. Joukkueen päävalmentajana aloitti Pekka Virta.


title: Turun Palloseuran SM-liigakausi 2011–2012

text: Turun Palloseura sijoittui runkosarjassa kymmenenneksi saaden kolme pistettä yhdeksänneksi sijoittunutta Rauman Lukkoa vähemmän ja yhden pisteen yhdenneksitoista sijoittunutta Saimaan Palloa enemmän. Seura teki 134 maalia, mikä oli koko liigassa kolmanneksi vähiten, ja päästi 180 maalia, neljänneksi eniten koko liigassa. TPS:n paras pistemies Ville Vahalahti sijoittui pistepörssissä kahdeksanneksi tehoilla 21+29=50. Tšekkiläinen Tomas Mojzis ylsi puolustajien pistepörssissä kymmenen parhaan joukkoon.


text: Palloseura sai Villi kortti -kierroksella vastaansa seitsemänneksi sijoittuneen Oulun Kärpät. TPS hävisi sarjan molemmat pelit ja putosi jatkosta.


title: Balinmeri

text: Balinmeri (, ) on nimitys Indonesian Balin saaren pohjoispuolella ja Kangeanin saarten eteläpuolella sijaitsevan merialueen nimitys. Balinmeri rajautuu etelässä Intian valtamereen, lännessä Jaavan saareen, pohjoisessa Jaavanmereen ja idässä Floresinmereen.


title: Balinmeri

text: Balinmerellä esiintyy toisinaan maanjäristyksiä, jotka voivat synnyttää tsunameja.


title: Tuula Mehtonen

text: Tuula Mehtonen (s. 20. maaliskuuta 1953 Kemi) on suomalainen elokuvaleikkaaja, käsikirjoittaja ja näytelmäkirjailija.


title: Étienne Charles de Loménie de Brienne

text: Étienne-Charles de Loménie de Brienne (9. lokakuuta 1727 Pariisi – 19. helmikuuta 1794 Sens) oli ranskalainen katolinen piispa ja hallintomies, joka toimi Ranskan valtiovarainministerinä ja hallituksen johtajana vuosina 1787–1788, Ranskan suurta vallankumousta edeltäneen niin sanotun esivallankumouksen aikana. Hänen hallituksensa joutui antamaan periksi aateliston vastarinnalle ja taipumaan säätyjen yleiskokouksen koollekutsumiseen.


title: Étienne Charles de Loménie de Brienne

text: Loménie de Brienne nimitettiin vuonna 1760 Condomin piispaksi ja vuonna 1763 Toulousen arkkipiispaksi. Vuonna 1770 hänet valittiin myös Ranskan akatemiaan. Kuningas Ludvig XVI:n helmikuussa 1787 koollekutsumassa notaabelikokouksessa hän oli valtiovarainministeri Charles Alexandre de Calonnen äänekkäimpiä arvostelijoita. Kun Calonne erotettiin, Loménie de Brienne nimitettiin hänen seuraajakseen valtiovarainministerinä 1. toukokuuta 1787, mihin vaikutti kuningatar Maria Antoinetten tuki. Loménie de Brienne nimettiin myöhemmin myös samanaikaisesti johtavaksi ministeriksi.


title: Étienne Charles de Loménie de Brienne

text: Koska Ranskan valtiontalous oli vararikon partaalla, Loménie de Briennella ei ollut muita vaihtoehtoja kuin ryhtyä viemään eteenpäin edeltäjänsä Calonnen esittämää verouudistusta, joka olisi asettanut aatelille ja papistolle uuden maaveron. Kun hän vei lakiesitykset vahvistettaviksi Pariisin parlamenttiin, aatelin hallitsemaan tuomioistuimeen, se odotetusti kieltäytyi vahvistamasta niitä. Kuningas vastasi karkottamalla elokuussa 1787 Pariisin parlamentin Troyes’han, mutta lopulta se oli kutsuttava takaisin ja veroehdotus peruttava. Selkkaus lisäsi Loménie de Briennen epäsuosiota. Toukokuussa 1788 seurasi yritys riisua parlamentit vallasta antamalla lakien rekisteröinti uudelle "cour plénière" -nimiselle elimelle, mutta tämä johti levottomuuksien puhkeamiseen Ranskan maakunnissa. Kun vielä kesäkuussa 1788 kokoontunut papiston kokous torjui Loménie de Briennen ehdotuksen vapaaehtoisen vero-osuuden lisäämisestä, hän joutui heinäkuussa antamaan kokonaan periksi ja myöntymään parlamenttien vaatimukseen säätyjen yleiskokouksen kutsumisesta koolle. Hän ilmoitti 8. elokuuta, että säätykokous kokoontuisi 1. toukokuuta 1789. Taloudellinen tilanne oli tällä välin käynyt niin heikoksi, että 16. elokuuta 1788 valtion kassa joutui keskeyttämään kaikki maksunsa, mikä käytännössä merkitsi vararikkoon julistautumista. Tämän seurauksena Loménie de Brienne joutui eroamaan 25. elokuuta ja hänen tilalleen nimitettiin Jacques Necker.


title: Étienne Charles de Loménie de Brienne

text: Ministerikautensa jälkeen Loménie de Brienne siirtyi Sensin arkkipiispaksi ja vielä vuoden 1788 aikana hänet nimitettiin myös kardinaaliksi. Kun vallankumouksen jälkeen Ranskaan luotiin vuonna 1790 papiston siviilihallinto, hän oli yksi harvoista korkeista kirkon edustajista, jotka kävivät vapaaehtoisesti Pariisissa vannomassa vaaditun uskollisuudenvalan perustuslaille. Sen myötä hänestä tuli Yonnen arkkipiispa. Loménie de Brienne luopui kardinaaliudesta vuonna 1791. Hänet vangittiin terrorin aikana ensin lyhytaikaisesti marraskuussa 1793 ja uudelleen helmikuussa 1794. Hänet löydettiin pari päivää myöhemmin kuolleena vankisellistään Sensissä.


title: Étienne Charles de Loménie de Brienne

text: Loménie de Briennen veli Athanase Louis Marie Loménie de Brienne toimi sotaministerinä samassa hallituksessa vuosina 1787–1788. Hänet teloitettiin giljotiinilla vuonna 1794.


title: Kosovon presidentti

text: Kosovon tasavallan presidentti on Kosovon valtionpäämies. Kosovon presidentin ulkopoliittisiin valtaoikeuksiin kuuluu muun muassa useimpien kansainvälisten sopimuksien hyväksyminen. Sisäpolitiikassa uudet lait vaativat presidentin hyväksynnän, joskin Kosovon parlamentti voi tietyissä tilanteissa kiertää tämän.


title: Kosovon presidentti

text: Kosovon presidenttiä ei valita suoralla kansanäänestyksellä, vaan Kosovon parlamentti valitsee uuden presidentin suljetulla lippuäänestyksellä. Äänestyksessä ehdolle voi asettua kuka tahansa vähintään 35-vuotias Kosovon kansalainen, joka saa taakseen vähintään 30 parlamenttiedustajan tuen.


title: Kosovon presidentti

text: Presidentin toimikausi kestää Kosovossa viisi vuotta ja sama henkilö saa toimia presidenttinä korkeintaan kahden kauden ajan. Jos presidentti on kesken virkakautensa estynyt suorittamasta virkaansa, niin virkaatekevänä presidenttinä toimii parlamentin puhemies.


title: Ampumahiihdon maailmancup 2018–2019 – 2. osakilpailu

text: Ampumahiihdon maailmancupin kauden 2018–2019 toinen osakilpailu järjestettiin Hochfilzenissa, Itävallassa 13.–16. joulukuuta 2018.


title: Kansallisen pelastuksen hallitus

text: Kansallisen pelastuksen hallitus (, ), josta käytettiin myös nimeä Nedićin hallitus, oli toinen Serbian alueelle perustettu nukkehallitus toisessa maailmansodassa. Hallituksen pääministeri oli Milan Nedić.


title: Flint (saari)

text: Flint on Kiribatille kuuluvilla Linesaarilla sijaitseva korallisaari. Aiemmin saarella tuotettiin kopraa ja guanoa, mutta niiden tuotannot loppuivat ja nykyään saari on asumaton.


title: Vostok (Kiribati)

text: Vostok on Kiribatille kuuluvilla Linesaarilla sijaitseva korallisaari. Vostokin löysi venäläinen Fabian Gottlieb von Bellingshausen vuonna 1820.


title: Roger Miller

text: Roger Dean Miller (2. tammikuuta 1936 – 25. lokakuuta 1992) oli yhdysvaltalainen pop- ja kantrimuusikko sekä näyttelijä. Hänet muistetaan parhaiten honky-tonk vaikutteisista 1960-luvun puolivälin kantri- ja pop-listahiteistään "King of the Road", "Dang Me" ja "England Swings".


title: Roger Miller

text: Miller kasvoi Oklahomassa ja suoritettuaan asepalveluksen hän otti ensiaskeleensa lauluntekijänä. Hänen sanoituksiaan olivat muiden muassa Jim Reevesin "Billy Bayou" ja Ray Pricen "Invitation to the Blues". Myöhemmin hän ryhtyi myös esiintyväksi artistiksi saavuttaen uransa lakipisteen 1960-luvun puolivälissä. Hän jatkoi esiintymistä aina 1990-luvulle asti. Hänen viimeinen TOP20-hittinsä oli Willie Nelsonin kanssa duetoitu "Old Friends" vuonna 1982.


title: Roger Miller

text: Miller myös esitti ja teki useita lauluja vuonna 1973 ensi-iltansa saaneeseen Disney-animaatioon Robin Hood. Vuonna 1985 hän sävelsi ja sanoitti Broadway-musikaalin "Big River", jossa hän myös itse esiintyi.


title: Roger Miller

text: Miller kuoli keuhkosyöpään lokakuussa 1992 ja kolme vuotta myöhemmin hänet valittiin Country Music Hall of Famen jäseneksi. Hänen musiikkiaan ovat sittemmin esittäneet ja levyttäneet useat muut kantrimuusikot. Alan Jacksonin versio kappaleesta "Tall, Tall Trees" ja Brooks & Dunnin versio kappaleesta "Husbands and Wives" nousivat 1990-luvulla kantrilistojen kärkipaikoille. Vuonna 2004 hänen kotikaupunkiinsa, Oklahoman Erickiin avattiin The Roger Miller Museum. Museo lopetti kuitenkin toimintansa jo vuonna 2017.


title: César Villanueva

text: César Villanueva Arévalo (s. 5. elokuuta 1946) on perulainen poliitikko, joka on toiminut maansa pääministerinä kahteen otteeseen, lokakuusta 2013 helmikuuhun 2014 ja uudelleen huhtikuusta 2018 alkaen.


title: César Villanueva

text: Villanueva on opiskellut hallintotieteitä Federico Villareal -yliopistossa. Hän on toiminut monissa alue- ja paikallishallinnon tehtävissä. Hän oli San Martínin alueen maaherra 2007–2010 ja 2011–2014. Hän vähensi alueen huumerikollisuutta ja köyhyyttä, ja paransi lasten hyvinvointia.


title: James Clugnet

text: James Clugnet (s. 4. joulukuuta 1996) on brittiläinen maastohiihtäjä.


title: James Clugnet

text: Clugnet sijoittui alle 23-vuotiaiden MM-kilpailuissa 2018 vapaan hiihtotavan sprintissä 13:nneksi. Ensimmäisissä aikuisten arvokilpailuissaan, Lahden MM-kilpailuissa 2017 hän oli parhaimmillaan 15 kilometrin perinteisen hiihtotavan kilpailussa 67:s.


title: James Clugnet

text: Clugnet kilpaili maailmancupissa ensimmäisen kerran Rukalla marraskuussa 2017. Hän oli samalla kaudella Dresdenin vapaan hiihtotavan parisprintissä Andrew Youngin kanssa yhdeksäs. Ensimmäiset henkilölkohtaiset maailmancupin pisteensä hän saavutti oltuaan 28:s Davosin vapaan hiihtotavan sprintissä joulukuussa 2018. Saman kauden Tour de Skillä hän sijoittui 17:nneksi Toblachin vapaan hiihtotavan sprintissä.


title: Yumiko Shige

text: Yumiko Shige (, 4. elokuuta 1965 Karatsu, Sagan prefektuuri – 9. joulukuuta 2018) oli japanilainen kilpapurjehtija ja olympiamitalisti.


title: Yumiko Shige

text: Shige saavutti 470-veneluokassa parinsa Alicia Kinoshitan kanssa olympiahopeaa Atlantassa 1996. Hän kilpaili olympiatasolla myös Barcelonassa 1992 ja Sydneyssä 2000. Atlantan olympiamitali oli Japanin ensimmäinen purjehduksesta. Shige kuoli 53-vuotiaana 9. joulukuuta 2018.


title: Halmaheranmeri

text: Halmaheranmeri (, ) on Indonesian alueella sijaitsevaan Itä-Intian saaristoon kuuluva Tyynenmeren sivumeri. Halmaheranmeri sijaitsee päiväntasaajan seudulla Molukkien saariryhmän suurimman saaren Halmaheran itäpuolella ja Uuden-Guinean länsipuolella. Meren pinta-ala on noin 95 000 km ja Halmaheran altaan syvyys on 2 039 metriä.


title: Halmaheranmeri

text: Halmaheranmereä rajaa IHO:n merialuejaottelun mukaan etelässä Seraminmeri, lännessä Halmaheran saaren ohella Molukkienmeri ja idässä Tyynimeri.


title: Otaniemen lukio

text: Otaniemen lukio on Espoon Otaniemessä syksyllä 2019 toimintansa aloittava noin 900 opiskelijan lukio. Lukio sijoittuu Aalto-yliopiston kampusalueelle, Tietotie 6:ssa sijaitsevaan entiseen Tiedon pääkonttoriin. Tulevan lukion muodostavat kaksi espoolaista lukiota, Pohjois-Tapiolan lukio ja Olarin lukio. Olarin matemaattis-luonnontieteellisten aineiden linja ja Pohjois-Tapiolan teatterin ja median linja tulevat siirtymään yhdistymisessä Otaniemen uuteen lukioon.


title: Otaniemen lukio

text: Olarin lukion pitkään toiminut matematiikka- ja luonnontiedelinja siirtyy lukioiden yhdistymisen myötä uuteen Otaniemen lukioon, joka jatkaa opetus- ja kulttuuriministeriön myöntämän matematiikan ja luonnontieteiden erityisen koulutustehtävän hoitamista. Lukiolle on myös myönnetty valtakunnallinen kehittämistehtävä ainoana lukiona Suomessa, jonka tarkoituksena on kehittää ja levittää luonnontieteisiin liittyvän pedagogiikkaa, toimintakulttuuria ja oppimisympäristöjä. Linjalle valitut opiskelijat opiskelevat vähintään 30 kurssia matemaattis- ja luonnontieteellisistä aineista. Tämä mahdollistaa erityisen syventymisen aiheeseen, joka tarjoaa opiskelijalle hyvät valmiudet jatko-opintoihin.


title: Otaniemen lukio

text: Lukiossa tulee olemaan teatterin ja median opetukseen erikoistunut linja (TeMe), jolle on tarkoitus valita vuosittain 25 opiskelijaa erillisten hakukriteereiden perusteella. Linjan toimintaan kuuluu teatteriproduktioita sekä valtakunnalliset teatteri- ja mediadiplomit. Otaniemen lukion toisessa edeltäjässä, Pohjois-Tapiolan lukiossa, on tarjottu myös runsaasti lukiokohtaisia soveltavia teatterin ja median kursseja.


title: Juri Jakovlev

text: Juri Jakovlev (ven. Ю́рий Васи́льевич Я́ковлев, 25. huhtikuuta 1928 – 30. marraskuuta 2013) oli neuvostoliittolainen ja venäläinen näyttelijä. Hän sai Neuvostoliiton valtionpalkinnon vuonna 1979. Hän oli yksi tunnetuimmista näyttelijöistä Neuvostoliitossa.


title: Juri Jakovlev

text: Jakovlev syntyi 25. huhtikuuta vuonna 1928 Moskovassa juristin perheeseen. Toisen maailmansodan alkaessa hän pakeni perheensä kanssa Ufaan. Siellä hän jo 13-vuotiaana työskenteli sairaalassa äidinsä kanssa. Vuonna 1943 Jakovlevin perhe palasi Moskovaan. Siellä Juri kävi iltakoulua ja työskenteli apumekaanikkona autokorjaamossa.


title: Juri Jakovlev

text: Jakovlev valmistui teatterikorkeakoulusta 1952 ja pääsi töihin Moskovan akateemiseen teatteriin. Hän sai ensimmäisen roolinsa albanialaisessa elokuvassa nimeltään "Kultainen haarniska" (ven. "Великий воин Албании Скандербег") vuonna 1953. Jakovlevin ensimmäinen päärooli, joka teki hänestä kuuluisan, oli Ruhtinas Mishkin "Idiot"-nimisessä elokuvassa.


title: Juri Jakovlev

text: Juri Jakovlev kuoli sydäninfarktiin sairaalassa vuonna 2013 ollessaan 85-vuotias.


title: Shaquille Harrison

text: Shaquille Harrison (s. 6. lokakuuta 1993 Kansas City, Missouri) on yhdysvaltalainen koripalloilija, pelipaikaltaan pelintekijä.


title: Shaquille Harrison

text: Harrison pelasi yliopistokoripalloa Tulsan yliopistossa vuosina 2012–2016.


title: Shaquille Harrison

text: Harrisonia ei varattu NBA:n . Lokakuussa hän siirtyi NBA:n kehityssarjassa pelanneen Northern Arizona Sunsin kokoonpanoon. Kevään 2018 hän pelasi NBA:ssa Phoenix Sunsissa, joka luopui hänestä lokakuussa 2018. Noin viikkoa myöhemmin hän teki sopimuksen Chicago Bullsin kanssa. Joulukuussa Celticsiä vastaan kärsityssä historiallisen suuressa tappio-ottelussa Harrison heitti NBA-uransa uuden piste-ennätyksen, 20 pistettä.


title: Vyö ja tie

text: Vyö ja tie (alun perin nimeltään "Yksi vyö, yksi tie") on Kiinan hallituksen vuoden 2015 toimintasuunnitelmassa määritelty kehityshanke, jossa Kiina investoi 900 miljardia dollaria rautateihin, satamiin ja muuhun infrastruktuuriin 65 maassa.


title: Vyö ja tie

text: Hankkeen tarkoituksena on yhdistää Kiina Eurooppaan ja Afrikkaan sekä lisätä kaupankäyntiä ja taloudellista yhdentymistä aloitteessa mukana olevissa maissa. Kiinalaisten mukaan hanke tarjoaa etuja Kiinan itsensä lisäksi myös kaikille mukana oleville maille. Kiinalaiset odottavat vientiyritystensä markkinoiden kasvavan sekä maansa rakennusfirmojen, insinööritoimistojen, rautatieyhtiöiden ja muiden infrastruktuurin parissa toimivien yritysten laajenevan ulkomaille. Hankkeen odotetaan myös auttavan Kiinan alikehittyneiden länsiosien kehityksessä. Hankkeen seurauksena olisi myös Kiinan valuutan kansainvälistyminen ja Kiinan poliittisen vaikutusvallan kasvu ulkomailla.


title: Vyö ja tie

text: Hanketta on edistänyt etenkin Kiinan presidentti Xi Jinping. Hän ehdotti vuonna 2013 valtiovierailullaan Kazakstanissa, että Kiina ja Keski-Aasian maat rakentaisivat yhteisen talousvyöhykkeen, jonka hän rinnasti vanhaan Keski-Aasian kauppareittiin, silkkitiehen. Vähän sen jälkeen hän sanoi Indonesiassa, että Kiina vahvistaa yhteistyötä Kaakkois-Aasian maiden kanssa rakentamalla ”merellisen silkkitien”. Näistä kahdesta ehdotuksesta, maan ja meren kautta kulkevista yhteyksien verkostoista, syntyi kaksi vuotta myöhemmin Vyö ja tie -hanke.


title: Vyö ja tie

text: Hankkeen ”vyö” tarkoittaa Kiinan länsiosien yhdistämistä kuuden talouskäytävän kautta Keski-Aasiaan, Venäjälle, Eurooppaan, Välimerelle ja Persianlahdelle sekä Kaakkois-Aasiaan, Etelä-Aasiaan ja Intian valtamerelle.


title: Vyö ja tie

text: Hankkeen ”tie” on merireitti, joka yhdistää Kiinan rannikkoalueet Eurooppaan ja Afrikkaan yhtäältä Etelä-Kiinan meren ja Intian valtameren sekä toisaalta Etelä-Tyynenmeren kautta.


title: Vyö ja tie

text: Hankkeeseen kuuluu 51 raideyhteyttä, jotka yhdistävät Kiinasta 27 ja Euroopasta 28 suurkaupunkia. Investointeihin kuuluu lisäksi muun muassa satelliitteja, Thaimaan ja Laosin läpi kulkevia rautateitä ja tieverkostoja, ilmailun ja merenkulun infrastruktuureja Keniassa, rauta- ja moottoriteitä Länsi-Kiinasta Pakistanin satamiin, Kiinan ja Kazakstanin rajalla sijaitseva kuivasatama sekä Keski- ja Itä-Eurooppaan vievä luotijunayhteys Kreikasta Pireuksen satamasta, jonka Kiina omistaa. Malesiaan Kiina aikoo rakentaa teollisuuskeskuksen ja Valko-Venäjälle suuren teollisuuspuiston.


title: Vyö ja tie

text: Hankkeen rahoituksesta suurin osa tulee Kiinan valtion omistamilta pankeilta ja vuonna 2015 perustetusta 40 miljardin dollarin silkkitierahastosta. Silkkitien varrella oleviin maihin investoi myös Pekingissä sijaitseva Aasian infrastruktuuri-investointipankki.


title: Vyö ja tie

text: Suunnitelman myötä Kiina on solminut kymmeniä kahdenvälisiä yhteistyösopimuksia eri maiden ja kansainvälisten järjestöjen kanssa. Pekingissä järjestettiin vuonna 2017 silkkitiekokous, johon osallistui 28 valtiojohtajaa ja yli 50 kansainvälisen järjestön johtajaa.


title: Dzmitryi Varabei

text: Dzmitryi Varabei (, ; s. 1994) on valkovenäläinen karateka. Hän saavutti hopeaa EM-kilpailussa 2018.


title: Dzmitryi Varabei

text: Varabei otteli muun muassa vuoden 2014 EM-kisoissa keskisarjassa ennen siirtymistään raskaaseensarjaan.


title: Vancouverin satama

text: Vancouverin satama (; UN/LOCODE: CA VAN) on Kanadan Vancouverin metropolialueen suursatama. Satama on rahtimäärältään Kanadan suurin satama ja myös yksi Pohjois-Amerikan vilkkaimmista. Rahdin kokonaismäärällä mitattuna se oli Amerikan satamaviranomaisten yhdistyksen (AAPA) tilaston mukaan vuonna 2016 Pohjois-Amerikan kolmanneksi suurin satama (2016: 135,5 milj. t; 2017 yht. 142,1 milj. t). Samalla mantereella sitä suurempia olivat AAPA:n tilaston mukaan Etelä-Louisianan ja Houstonin satamat.


title: Vancouverin satama

text: Myös konttimäärällä mitattuna (2016) se oli Pohjois-Amerikan vilkkaimpia satamia. Sitä suurempia konttisatamia olivat tuolloin Tyynenmeren puolella Los Angelesin, Long Beachin sekä Seattlen ja Tacoman (Northwest Seaport Alliance)


title: Vancouverin satama

text: Vancouverin satamaan kuuluu yhteensä 27 suurta meriterminaalia, jotka toimivat viidellä eri liiketoiminta-alueella: ajoneuvokuljetukset (noin 400 000 ajoneuvoa vuodessa), irtobulkki (metsäteollisuuden tuotteet, teräs, koneet), kuiva- ja nestebulkki, konttiliikenne ja risteilyalukset.


title: Vancouverin satama

text: Matkustajaliikenteessä Vancouverin metropolialueen satama oli Kanadan suurin risteilysatama (2017 noin 823 000 matkustajaa). Pohjois-Amerikassa sitä vilkkaampia risteilyliikenteen satamia oli Yhdysvalloissa useita (vilkkaimpina Miami, Port Canaveral, Port Everglades, Galveston, New York/New Jersey, St. Thomas/St. John, New Orleans, jne) ja Meksikossakin kaksi (Cozumel ja Majahual).


title: Vancouverin satama

text: Satamaa ylläpitää vuonna 2007 perustettu Kanadan valtion omistama ja maan liikenneministeriön alainen Vancouver Fraser Port Authority.


title: Karl Sjöblom

text: Karl Gustav Sjöblom (26. kesäkuuta 1861 Fiskari – 15. tammikuuta 1939 Helsinki) oli kanttoriurkuri, kapellimestari, kuoronjohtaja ja musiikkipedagogi.


title: Karl Sjöblom

text: Karl Sjöblomin vanhemmat olivat konemestari Gustav Adolf Sjöblom ja Amanda Matilda Tegelsten ja puoliso vuodesta 1901 Sofia Wilhelmina Winblad. Sjöblom kävi reaalikoulun ja opiskeli Polyteknillisessä opistossa, mutta vaihtoi sitten musiikkiuralle. Musiikkia hän opiskeli Helsingin musiikkiopistossa 1882–1886 ja 1893–1894 sekä Leipzigin konservatoriossa 1906–1907. Hän oli Helsingin Vanhan kirkon urkuri vuodesta 1891 aina kuolemaansa saakka eli lähes 50 vuotta ja väliaikaisesti myös Helsingin tuomiokirkon urkuri. Director cantus -arvonimen vuonna 1920 saanut Sjöblom toimi myös useiden kirkkokuorojen johtajana, laulun, musiikin ja urkujen soiton opettajana sekä Suomalaisen teatterin, Suomalaisen oopperan ja Uudenmaan tarkka-ampujapataljoonan kapellimestarina. Hän sävelsi Johan Mätthaus Meyfartin sanoittaman ja Toivo Muroman ja Joel Rundtin kääntämän neliäänisen, seitsenosaisen motetin "Jerusalem, sä uus ja ylhäinen" (ruots. "Jerusalem, du Herrens nya stad") sekakuorolle.


title: Matti J. Kuronen

text: Matti Juhani Kuronen (s. 1940) on suomalainen Lappeenrannassa asuva eläkkeellä oleva rovasti, perheneuvoja ja kirjailija. Hän on toiminut vankilapappina Konnunsuon vankilassa, seksuaaliterapeuttina, mielenterveysseuran puheenjohtajana, parisuhdeneuvojana ja perheasiain neuvottelukeskuksen johtajana. Kuronen on pitänyt pitkään aamuhartauksia Yle Radio 1:ssä. Perhettään kohdanneiden vakavien sairauksien jälkeen hän perusti Lappeenrantaan "Tuonen tupa"-nimisen kahvilan jossa keskustellaan kuolemasta.


title: Albin Skog

text: Albin Isidor Skog (27. marraskuuta 1869 Tammisaari – 20. marraskuuta 1944 Helsinki) oli insinööri, joka toimi kaupungininsinöörinä, useiden Suomen varhaisten vesi- ja jätevesiratkaisujen suunnittelijana ja rakentamistöiden johtajana sekä Helsingin vesilaitoksen johtajana yli 30 vuotta.


title: Albin Skog

text: Albin Skogin vanhemmat olivat kauppias Henrik Skog ja Carolina Elisabeth Styfver ja puoliso vuodesta 1902 Ester Viola Heinricus. Skog valmistui insinööriksi Polyteknillisestä opistosta 1890 ja teki useita tutkimusmatkoja Pohjoismaihin ja Keski-Eurooppaan. Ehdotuksen Hangon uudeksi asemakaavaksi Skog teki 1891. Hän oli Turun jätevesiverkoston rakentamisesta vastannut johtaja 1894–1897 ja Turun kaupungininsinööri vuodesta 1897. Viipurin kaupungininsinöörinä Skog toimi vuodesta 1899. Helsingin vesilaitoksen johtajaksi hän tuli 1904, mistä tehtävästä hän jäi eläkkeelle vuonna 1938. Vesijohto- ja jätevesiverkostoja Skog suunnitteli ja johti niiden rakentamistöitä myös useissa muissa kaupungeissa.


title: Eastern Highlands (Papua-Uusi-Guinea)

text: Eastern Highlands on yksi Papua-Uuden-Guinean maakunnista. Sen pääkaupunki on Goroka. Maakunnan pinta-ala on 11 157 km. Vuoden 2011 väestönlaskennan mukaan väkiluku on 579 825.


title: Eastern Highlands (Papua-Uusi-Guinea)

text: Maakunta on Papua-Uuden-Guinean kahvinviljelyn keskus. Myös matkailu on merkittävä elinkeino. Pääkaupunki Gorokassa järjestetään vuosittain näyttävät itsenäisyyspäivän juhlat, joihin osallistuu kymmeniätuhansia perinneasuin ja kasvomaalauksin taistelijoiksi pukeutuneita tanssijoita.


title: Southern Highlands (Papua-Uusi-Guinea)

text: Southern Highlands on yksi Papua-Uuden-Guinean maakunnista. Sen pääkaupunki on Mendi. Maakunnan pinta-ala on 15 089 km. Vuoden 2011 väestönlaskennan mukaan väkiluku on 510 245.


title: Southern Highlands (Papua-Uusi-Guinea)

text: Southern Highlandsin alueella on reheviä laaksoja korkeiden kalkkikivivuorien välissä. Korkein huippu on Mount Giluwe (4 368 m). Maakunta on Papua-Uuden-Guinean viimeisiä alueita, joissa perinteinen elämäntapa on voimissaan.


title: Western Highlands (Papua-Uusi-Guinea)

text: Western Highlands on yksi Papua-Uuden-Guinean maakunnista. Sen pääkaupunki on Mount Hagen. Maakunnan pinta-ala on 4 299 km. Vuoden 2011 väestönlaskennan mukaan väkiluku on 362 850.


title: Western Highlands (Papua-Uusi-Guinea)

text: Western Highlandsin pääkaupunki Moun Hagen on vilkas kauppapaikka, jossa myydään alueella tuotettua kahvia ja teetä. Niiden tuoma vauraus on nopeasti muuttamassa näitä Papua-Uuden-Guinean viimeisiä alueita, joissa perinteinen elämäntapa on ollut vielä voimissaan.


title: Milne Bay (maakunta)

text: Milne Bay on yksi Papua-Uuden-Guinean maakunnista. Sen pääkaupunki on Alotau. Maakunnan pinta-ala on 14 345 km. Vuoden 2011 väestönlaskennan mukaan väkiluku on 276 512.


title: Milne Bay (maakunta)

text: Milne Bay sijaitsee Papua-Uuden-Guinean itäkärjessä Milnenlahden rannalla. Se koostuu 160 nimetystä saaresta ja 500 luodosta ja atollista, jotka ovat hajallaan 250 000km merialueella.


title: Milne Bay (maakunta)

text: Toisessa maailmansodassa Milnenlahden taistelu käytiin Milne Bayn rannoilla.


title: Zürichin liikennelaitos

text: Zürichin liikennelaitos () on Sveitsin Zürichissä toimiva julkisen liikenteen yritys. Se harjoittaa raitiovaunu-, johdinauto- ja junaliikennettä Zürichin kaupungin ja lähikuntien alueella.


title: Zürichin liikennelaitos

text: Zürichin julkinen liikenne alkoi 1890-luvulla. Kaupunki perusti vuonna 1896 oman raitiovaunuyrityksen (Städtische Strassenbahn Zürich, StStZ). Toiminta laajeni sittemmin johdinauto- ja linja-autoliikenteeseen. Yritys on toiminut vuodesta 1950 nimellä Verkehrsbetriebe Zürich.


title: Zürichin liikennelaitos

text: VBZ:n liikevaihto oli vuonna 2017 runsaat 600 miljoonaa frangia, ja yrityksen palveluksessa oli noin 2 500 henkilöä.


title: Zürichin liikennelaitos

text: Liikennelaitos hoitaa raitioliikennettä 17 reitillä. Trolleybussiliikennettä on viidellä reitillä. Perinteistä linja-autoliikennettä VBZ:llä on 55 reitillä. Lisäksi yritys operoi kolmen yksityisen yrityksen liikenteen (Polybahn, Dolderbahn, Forchbahn). VBZ:n kulkuneuvoilla tehtiin vuonna 2017 runsaat 320 miljoonaa matkaa.


title: Mick Mulvaney

text: Mick Mulvaney (s. 21. heinäkuuta 1967) on yhdysvaltalainen poliitikko. Hän toimii Valkoisen talon kansliapäällikkönä vuoden 2019 alusta. Hän oli republikaanien kongressiedustaja vuosina 2011–2017.


title: Mick Mulvaney

text: Mulvaney on suorittanut oikeustieteen tutkinnon Pohjois-Carolinan yliopistossa, Chapel Hillissä vuonna 1992. Hänellä oli oma yritys 1997–2000, minkä jälkeen hän työskenteli perheensä kiinteistöyrityksessä. Hän aloitti poliittisen uransa osavaltiovaaleissa vuonna 2006. Vuoden 2010 vaaleissa hänet valittiin Teekutsuliikkeen tuella liittovaltion kongressiin.


title: Mick Mulvaney

text: Mulvaney edustaa republikaanipuoluetta, ja häntä pidetään kovan linjan konservatiivina. Helmikuusta 2017 alkaen Mulvaney on ollut Yhdysvaltain liittovaltion budjettijohtaja. Joulukuussa 2018 ilmoitettiin, että hänestä tulee vuoden 2019 alusta John F. Kellyn seuraaja Valkoisen talon kansliapäällikkönä.


title: Troungoumbé

text: Troungoumbé (myös "Trougoumbé") on kaupunkikunta ja sen keskustaajama Kayesin alueen Nioron piirissä Malissa. Se sijaitsee 45 kilometriä Niorosta itään. Kunnassa on 12 500 ja taajamassa 9 300 asukasta (vuonna 2009).


title: Troungoumbé

text: Troungoumbén kunta rajoittuu pohjoisessa Nioron piirin Diarran, idässä Baniéré Koré sekä etelässä ja lännessä Diabiguén kuntiin. Maisemaa leimaavat hiekan peittämät ylängöt. Seutu kuuluu Sahelin vyöhykkeeseen. Pysyviä vesistöjä ei ole. Kasvillisuus on pensasssavannia.


title: Troungoumbé

text: Kuntaan kuuluu neljä taajamaa. Asukkaat ovat etupäässä soninkeja, maureja ja fulbeja.


title: Troungoumbé

text: Paikallisia elinkeinoja ovat maanviljely ja karjanhoito. Tärkeimmät viljelykasvit ovat durra, maapähkinä, lehmänpapu, hirssi ja vihannekset. Tuotantoeläimiä ovat naudat, lampaat, vuohet, aasit ja hevoset. Troungoumbéssa pidetään viikoittaiset markkinat.


title: Youri

text: Youri on kaupunkikunta ja sen ainoa taajama Kayesin alueen Nioron piirissä Malissa. Se sijaitsee 30 kilometriä Niorosta lounaaseen. Kunnassa on 7 100 asukasta (vuonna 2009).


title: Youri

text: Yourin kunnan pinta-alaksi ilmoitetaan noin 600 neliökilometriä. Sitä ympäröi joka suunnalta Nioron piirin Gavinanén kunta. Seutu kuuluu Sahelin vyöhykkeeseen.


title: Youri

text: Asukkaat ovat etupäässä soninkeja ja fulbeja. Puhutuin kieli on soninke ja vallitseva uskonto islam.


title: Youri

text: Yourin kautta kulkee Nioron ja Kayesin välinen maantie. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat maapähkinä, durra, hirssi, lehmänpapu ja maapapu. Tuotantoeläimiä ovat naudat, lampaat, vuohet, aasit ja hevoset. Yourissa pidetään viikoittaiset markkinat.


Turun Palloseuran SM-liigakausi 2018–2019 on TPS:n järjestyksessään 72. pääsarjakausi. Kausi alkoi TPS:n osalta 14. syyskuuta 2018 kotiottelulla Hämeenlinnan Pallokerhoa vastaan. Joukkueen päävalmentajana jatkoi edelliseltä kaudelta tuttu Kalle Kaskinen.


title: Turun Palloseuran SM-liigakausi 2018–2019

text: Joukkueen paras pistemies Ilari Filppula on pistepörssissä sijalla kaksitoista.


title: Sutiheinät

text: Sutiheinät ("Chaetopogon") on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi vain yksi laji: sutiheinä eli partaheinä ("Chaetopogon fasciculatus"). Sutiheiniin on sijoitettu aiemmin toinenkin laji, "Chaetopogon creticus", mutta nykyisin se sijoitetaan sukaheinien ("Polypogon") sukuun.


title: Heather Nauert

text: Heather Nauert (s. 27. tammikuuta 1970) on yhdysvaltalainen toimittaja ja virkamies. Hän on toiminut Yhdysvaltain ulkoministeriön tiedottajana vuodesta 2017. Ennen ulkoministeriöön siirtymistä Nauert työskenteli Fox News Channelille ja sitä ennen muissa tiedotusvälineissä. Joulukuussa 2018 presidentti Donald Trump esitti Nauertia Nikki Haleyn seuraajaksi Yhdysvaltain YK:n suurlähettiläänä.


title: Merisukaheinä

text: Merisukaheinä ("Polypogon maritimus") on sukaheinien ("Polypogon") sukuun kuuluva heinäkasvilaji. Aiemmin se on sijoitettu sutiheinien ("Chaetopogon") sukuun nimellä "Chaetopogon creticus".


title: Merisukaheinä

text: Merisukaheinä on yksivuotinen, mättäinä kasvava heinälaji. Sen varret ovat kasvutavaltaan pystyjä ja voivat kasvaa 35 cm korkeiksi. Lehtilavat ovat muodoltaan tasasoukkia, 5–10 cm pitkiä ja 0,1–0,5 cm leveitä. Kielekkeet ovat 1–6 mm pitkiä. Merisukaheinän kukinto on tiivis, tähkää muistuttava röyhy, joka on 5–7 cm pitkä ja usein purppuravivahteinen. Tähkylät ovat 2–3 mm pitkiä ja väriltään kellanvihreitä. Tähkylöiden kaleet ovat ripsilaitaisia. Ulkohelpeet ovat 1,0–1,2 mm pitkiä ja vihneettömiä. Sisähelpeet ovat ulkohelpeidenkokoisia. Merisukaheinä kukkii kesä–elokuussa. Merisukaheinän hedelmä on 0,7–0,9 mm pitkä jyvä.


title: Merisukaheinä

text: Merisukaheinä kasvaa vuorten rinteiden kosteilla ruohostomailla sekä marskiniityillä. Merisukaheinä kasvaa alkuperäisenä Euraasiassa sekä Afrikan pohjoisosissa. Lajia tavataan Välimeren rannikoilta aina Keski-Aasiaan, Mongoliaan ja Kiinaan asti. Lisäksi lajia on myös viety Pohjois-Amerikkaan, jossa sitä kasvaa ainakin Kalifornian ja Floridan seuduilla.


title: Brooklyn–Battery-tunneli

text: Brooklyn–Battery-tunneli, virallisesti Hugh L. Careyn tunneli, on tietunneli New Yorkin kaupungissa, Yhdysvalloissa. Suunnitelmia tunnelin rakentamiseksi tehtiin jo 1920-luvulla mutta ne eivät edenneet kuin vasta 1936, jolloin New York City Tunnel Authority perustettiin. Sen jälkeen kun yritykset saada liittovaltiolta rahoitusta tunnelihankkeelle jäivät tuloksettomiksi, New Yorkin kaupunki ehdotti siltavaihtoehtoa. Sitä vastustettiin asevoimien taholta koska sen arvioitiin vaikeuttavan alusten pääsyä Brooklynin laivastotelakalle. Kaupunki ryhtyi selvittämään tunnelivaihtoehtoa uudelleen. Rakennustyöt aloitettiin lokakuun 28. päivä 1940, mutta ne viivästyivät käynnissä olleen toisen maailmansodan aiheuttaman materiaalipulan vuoksi. Tunneli saatiin valmiiksi ja avatuksi 25. toukokuuta 1950.


title: Brooklyn–Battery-tunneli

text: Kaksiputkisen tunnelin pituus on 2 779 metriä ollen Pohjois-Amerikan pisin yhtämittainen vedenalainen tietunneli. Tunneli on osa liittovaltion Interstate Highway System -verkostoa, sen kautta kulkeva tie on numeroitu Interstate 478:ksi. Vuoteen 1971 tunnelin osuus oli osa New Yorkin osavaltion tietä numero 27A. Tunneli sai nykyisen nimensä vuonna 2012 jolloin se nimettiin New Yorkin aiemman kuvernöörin Hugh Careyn mukaan.


title: Ludovic (vuoden 2008 televisiosarja)

text: Ludovic (engl. "Four Seasons in Life of Ludovic") on vuonna 2008 animaatiosarja. Ludovic on pieni nallekarhu, joka asuu isän ja äidin kanssa kauniissa talossa. Ludovic leikkii mielellään ystäviensä Lilan ja Kallen kanssa, mutta hänen rakkain ja uskollisin kumppaninsa on Vaakku-ankka. Kun Ludovicin mielikuvitus lähtee lentoon, muuttuvat esineetkin eläviksi. Kaikenlaista kummaa saattaa tapahtua, kunhan aikuiset vain eivät huomaa.


title: Ludovic (vuoden 2008 televisiosarja)

text: 1. Käki kukkuu


title: Ludovic (vuoden 2008 televisiosarja)

text: 2. Mennään sirkukseen


title: Ludovic (vuoden 2008 televisiosarja)

text: 3. Ankka ja myrskyinen yö


title: Ludovic (vuoden 2008 televisiosarja)

text: 4. Lumikarhu


title: Ludovic (vuoden 2008 televisiosarja)

text: 5. Yökylässä


title: Ludovic (vuoden 2008 televisiosarja)

text: 6. Pärinää


title: Ludovic (vuoden 2008 televisiosarja)

text: 7. Äidin syntymäpäivä


title: Ludovic (vuoden 2008 televisiosarja)

text: 8. Lelut kateissa


title: Ludovic (vuoden 2008 televisiosarja)

text: 9. Kuraa, kuraa


title: Ludovic (vuoden 2008 televisiosarja)

text: 10. Yskä ja aivastus


title: Ludovic (vuoden 2008 televisiosarja)

text: 11. Ankka pulassa


title: Ludovic (vuoden 2008 televisiosarja)

text: 12. Hirviöjahti


title: Ludovic (vuoden 2008 televisiosarja)

text: 13. Mitä laatikossa on?


title: Ludovic (vuoden 2008 televisiosarja)

text: 14. Matkijakarhu


title: Ludovic (vuoden 2008 televisiosarja)

text: 15. Tuiki, tuiki tähtönen


title: Ludovic (vuoden 2008 televisiosarja)

text: 16. Nirso syömäri


title: Ludovic (vuoden 2008 televisiosarja)

text: 17. Uniaikaan


title: Ludovic (vuoden 2008 televisiosarja)

text: 18. Palomiehiä


title: Ludovic (vuoden 2008 televisiosarja)

text: 19. Possun paluu


title: Ludovic (vuoden 2008 televisiosarja)

text: 20. Kumiankka kateissa


title: Ludovic (vuoden 2008 televisiosarja)

text: 21. Herkkuruokaa


title: Ludovic (vuoden 2008 televisiosarja)

text: 22. Muuttopuuhia


title: Ludovic (vuoden 2008 televisiosarja)

text: 23. Oikea aarre


title: Ludovic (vuoden 2008 televisiosarja)

text: 24. Voitonriemua


title: Ludovic (vuoden 2008 televisiosarja)

text: 25. Karhukorjaajat


title: Ludovic (vuoden 2008 televisiosarja)

text: 26. Yritä uudestaan


title: Ludovic (vuoden 2008 televisiosarja)

text: Suomenkieliset äänet Käännös: Kirsi Ohrankämmen


title: Ludovic (vuoden 2008 televisiosarja)

text: Tuotanto: Uptempo Oy


title: Curium(III)oksidi

text: Curium(III)oksidi tai curiumseskvioksidi CmO on aktinoidi curiumin epäorgaaninen yhdiste hapen kanssa. Se on yksi yleisimmistä curiumin yhdisteistä. Curium(III)oksidia voidaan valmistaa pelkistämällä curiumdioksidia CmO vedyllä 700–1 055 °C lämpötilassa, tai hajottamalla sitä 600 °C lämpötilassa ja alhaisessa paineessa. Yhdiste ei liukene veteen, mutta liukenee helposti epäorgaanisiin happoihin.


title: Curium(III)oksidi

text: Curium(III)oksidi esiintyy kiderakenteeltaan kolmessa muodossa:


title: Curium(III)oksidi

text: Matalissa lämpötiloissa vallitseva kuutiollinen muoto on rakenteeltaan samankaltainen kuin mangaanin oksidilla MnO. Se muuttuu vähitellen sen oman radioaktiivisuuden vaikutuksesta heksagonaaliseksi α-CmO:ksi huoneenlämpötilassa. Kuutiollinen muoto muuttuu monokliiniseksi kuumennettaessa 800 °C. Myös heksagonaalisesta muodosta tapahtuu siirtymä monokliiniseen 500 °C lämpötilassa. Monokliininen CmO on huomattavan pysyvää; edes sen voimakas radioaktiivisuus ei vaikuta juurikaan kiderakenteeseen.


title: VX (videojärjestelmä)

text: VX on Matsushitan kehittämä videonauhurijärjestelmä. Sitä markkinoitiin ensisijaisesti kotitalouksille. VX esiteltiin vuonna 1975 ja poistettiin markkinoilta vähäisen kysynnän takia jo 1977. VX-järjestelmän nauhureita myytiin Yhdysvalloissa Quasar-merkkisinä, malleja oli vain yksi: VR-1000. Japanissa malleja oli kaksi: VX-100 ja VX-2000. Quasar-nauhuri perustuu VX-2000-malliin.


title: VX (videojärjestelmä)

text: VX käyttää analogista, kasettiin pakattua puolen tuuman levyistä magneettinauhaa, kuten VHS- ja Betamax-järjestelmät. Myös VX-järjestelmässä nauhaa lukee pyörivä helical scan -kuvarumpu, joka mahdollistaa matalan nauhannopeuden. VX poikkeaa muista 1970-luvun kotivideojärjestelmistä ennen kaikkea kasettinsa rakenteen suhteen: VX-kasetissa nauhakelat ovat päällekkäin ja kasetissa on vastakappale kuvarumpua varten. Nauha on aina latausvalmiina, joten järjestelmän ei tarvitse vetää nauhaa kasetin ulkopuolelle latauksen yhteydessä. Kuvarumpu asettuu automaattisesti kasetin sisään. Siten VX-kasetti on huomattavasti muiden järjestelmien kasetteja kookkaampi: mainittu vastakappale sijaitsee nauhakelojen vieressä, jolloin kasetin pidemmän sivun mitta nousee runsaasti yli 20 senttimetrin. Lisäksi VX-kasetti ladataan lyhyempi sivu eteenpäin, kun muissa järjestelmissä ladataan pidempi sivu eteen, paitsi Sanyon V-Cord-järjestelmässä.


title: VX (videojärjestelmä)

text: VX-kasetin mitat ovat 213×146×44 millimetriä ja paino 550 grammaa. Kuvarummun halkaisija on 48 millimetriä ja nauhannopeus 5,2133 cm/s. Suhteellinen nauhannopeus on 9,091 m/s.


title: VX (videojärjestelmä)

text: VHS-kasetit mitat ovat 187×102×25 millimetriä, joten VX-kasetti on kooltaan lähes kolme kertaa VHS-kasettia suurempi.


title: Gogui

text: Gogui on maalaiskunta ja sen keskuskylä Kayesin alueen Nioron piirissä Malissa. Se sijaitsee lähellä Mauritanian rajaa 67 kilometriä Niorosta koilliseen. Kunnassa on 12 900 ja kylässä 2 800 asukasta (vuonna 2009).


title: Gogui

text: Goguin kunnan pinta-ala on 1 460 neliökilometriä. Se rajoittuu etelässä Nioron piirin Diarran ja lounaassa Yérérén kuntiin, idässä Naran piiriin ja pohjoisessa Mauritaniaan. Maisemaa leimaavat Hodhin punaiset hiekkadyynit. Seutu kuuluu Sahelin vyöhykkeeseen. Pysyviä vesistöjä ei ole. Vähäinen kasvillisuus koostuu pensaista ja piikkikasveista.


title: Gogui

text: Kuntaan kuuluu kahdeksan kylää. Asukkaista 90 % on soninkeja, 9 % fulbeja ja 1 % maureja. Islamin lisäksi harjoitetaan perinteistä uskontoa.


title: Gogui

text: Goguin kautta kulkee Nionon ja Mauritanian Aïoun El Atroussin välinen päällystetty maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä ja lehmänpapu. Tuotantoeläimiä ovat naudat, lampaat, vuohet, hevoset ja aasit. Lisäksi harjoitetaan käsityöammatteja ja kaupankäyntiä.


title: Propyleenidiamiini

text: Propyleenidiamiini eli 1,2-diaminopropaani tai 1,2-propaanidiamiini (CHN) on amiineihin kuuluva orgaaninen yhdiste. Yhdistettä käytetään lähtöaineena orgaanisen kemian synteeseissä. Propyleenidiamiini on trimetyleenidiamiinin isomeeri.


title: Propyleenidiamiini

text: Huoneenlämpötilassa propyleenidiamiini on väritöntä nestettä. Yhdisteellä on amiineille tunnusomainen pistävä haju. Se liukenee erittäin hyvin veteen ja on myös hygroskooppista. Propyleenidiamiini liukenee myös useisiin orgaanisiin liuottimiin ja muodostaa niiden kanssa atseotrooppisia seoksia. Propyleenidiamiini on kiraalinen yhdiste, mutta yleensä sitä käytetään raseemisena seoksena. Aine on muiden amiinien tavoin vahvasti emäksistä. Propyleenidiamiini on ärsyttävää ja voi emäksisyytensä vuoksi syövyttää ihoa ja silmiä joutuessaan niiden kanssa kosketuksiin.


title: Propyleenidiamiini

text: Propyleenidiamiinia voidaan valmistaa 1,2-dibromipropaanin ja ammoniakin välisellä reaktiolla. Teollisesti tyypillisempi tapa on kuitenkin ammoniakin ja propyleenioksidin tai aminopropanolien välinen reaktio. Yhdistettä käytetään polttoaineiden ja voiteluaineiden lisäaineena. Lisäksi propyleenidiamiinista valmistetaan lääkkeitä, maatalouskemikaaleja ja väriaineita. Yhdessä kuparisulfaatin kanssa sitä voidaan käyttää analyyttisenä reagenssina elohopean ja elohopeayhdisteiden tunnistamiseen.


title: Tuvalu kesäolympialaisissa 2012

text: Tuvalu osallistui Lontoon kesäolympialaisiin vuonna 2012 joukkueella, johon kuului kolme urheilijaa kahdesta eri lajista. Kyseessä oli maan toinen esiintyminen olympialaisissa eikä se saavuttanut mitaleita. Lipunkantajana avajaisissa toimi painonnostaja Tuau Lapua Lapua ja päättäjäisissä yleisurheilija Asenate Manoa.


title: Pohjois-Kosovo

text: Pohjois-Kosovo (Serbiaksi: Северно Косовo, Albaniaksi: Kosova Veriore) on Kosovossa sijaitseva neljästä serbien asuttamasta kunnasta koostuva alue. Kunnat ovat Pohjois-Mitrovica, Leposavić, Zvečan ja Zubin Potok.


title: Pohjois-Kosovo

text: Pohjois-Kosovo koostuu neljästä kunnasta ja sen pinta ala on 1 007 neliökilometriä.


title: Pohjois-Kosovo

text: Ennen Kosovon sotaa serbit olivat alueen enemmistö ja vähemmistöjä olivat albaanit, bosniakit ja romanit. Vuoden 1991 väestönlaskennan mukaan Zvečanissa, Leposavićissa ja Zubin Potokissa asui yhteensä n. 50 000 ihmistä, joista enemmistö oli serbejä. Mitrovicassa asui pääasiassa albaaneja etnisesti sekoittuneita.


title: Pohjois-Kosovo

text: Vuoden 2015 Euroopan turvallisuus- ja yhteistyöjärjestö arvion mukaan Pohjois-Kosovon alueella asuu yhteensä n. 79 910 ihmistä, joista 88% on serbejä, 8% albaaneja ja 2% bosniakkeja ja muita.


title: Pohjois-Kosovo

text: Pohjois-Kosovossa on paljon mineraaleja ja siellä sijaitsi ennen Trepčan kaivoskompleksi. Alueen pohjoisosassa on Kopaonik-vuoren harjanne.


title: Pohjois-Kosovo

text: Sota heikensi alueen taloutta. Vuonna 2006 77% Mitrovican vöestöstä oli työttömiä. Suurin työllistäjä oli Trepčan kaivoskompleksi joka työllisti 4 000 ihmistä. Kaivos kuitenkin saastutti ympäristöä vakavasti ja se lakkautettiin elokuussa 2000. Alueella käytetään enemmän Serbian dinaaria kuin euroa. Nautintoaineiden kuten alkoholin salakuljettamisesta on tullut yleinen liiketoiminta Pohjois-Kosovossa.


title: Pittsburghin synagogaisku

text: Pittsburghin synagogaisku oli terrori-isku, joka tapahtui Yhdysvalloissa Pittsburghssa sijaitsevassa Tree of Life -synagogassa 27. lokakuuta 2018. Synagogaan jumalanpalveluksen aikana tunkeutunut aseistautunut mies surmasi 11 ihmistä. Kyseessä oli Yhdysvaltaiin lähihistorian pahin juutalaisia vastaan kohdistunut isku.


title: Pittsburghin synagogaisku

text: Hyökkääjä oli 46-vuotias äärioikeistolainen Robert Gregory Bowers. Hänen motiivinaan oli antisemitismi ja juutalaisia koskevat salaliittoteoriat. Bowers oli ennen tekoaan levittänyt juutalaisvastaisia vihaviestejään alt-right-yhteisön suosimassa sosiaalisen median Gab-viestipalvelussa. Viimeisessä viestissään Bowers viittasi Yhdysvaltoja lähestyvään siirtolaiskaravaaniin syyttäen juutalaista HIAS-avustusjärjestöä, ja kertoi tekevänsä asialle jotakin.


title: The Megas

text: The Megas on yhdysvaltalainen cover-yhtye, joka perustettiin Los Angelesissa vuonna 2008. Sen tuotanto perustuu Capcomin luomaan Mega Man -videopelisarjaan, jonka peleihin on lisätty sanoitukset sekä uusia sävellyksiä. Sanoitukset laajentavat pelien yksinkertaisia tarinoita ja antavat jokaiselle kahdeksasta Robot Masterista oman persoonallisuutensa. Heidän "Mega Man 2 -videopeliin pohjautuva esikoisalbuminsa "Get Equipped julkaistiin tammikuussa 2008.


title: The Megas

text: Yhtye on saavuttanut mainetta videopelimusiikkiskenessä mm. Newgroundsissa ja MySpacessa, sekä se on tehnyt lukuisia live-esiintymisiä ympäri Yhdysvaltoja, ensisijaisesti videopelitapahtumissa kuten MAGfest, Nerdapalooza ja Video Games Live -kiertueella.


title: Tallis Obed Moses

text: Tallis Obed Moses (s. 24. lokakuuta 1954) on vanuatulainen pappi ja poliitikko, joka toimii maansa presidenttinä heinäkuusta 2017 alkaen. Parlamentti valitsi hänet kesken virkakautensa menehtyneen Baldwin Lonsdalen seuraajaksi. Äänestys oli tiukka ja ratkesi vasta viimeisiä ääniä laskettaessa.


title: Tallis Obed Moses

text: Obed opiskeli Australiassa ja toimi pappina Erromangon ja Ambrymin saarilla.


title: Ford V4 Köln -moottori

text: Ford V4 Köln moottori on 60 asteen V4 bensiinikäyttöinen moottori jossa on yksi tasapainoakseli, sitä valmisti Saksan Ford Kölnin tehtailla vuosina 1962 - 1981. Aluksi sitä asennettiin Taunukseen ja myöhemmin Saksassa valmistettuihin Consul, Capri ja Transit -autoihin.


title: Ford V4 Köln -moottori

text: Tässä moottorissa kiertokanget eivät olleet kaksi samassa kammenkaulassa kampiakselilla.


title: Ford V4 Köln -moottori

text: Tästä V4 moottorista tehtiin myöhemmin Kölnissä myös V6 muunnos jota käytettiin seuraavissa autoissa: Ford Capri, Ford Taunus, Ford Cortina, Ford Consul, Ford Granada, Ford Sierra, Ford Scorpio, Ford Ranger, Ford Explorer, Ford Mustang, Mercury Capri ja monessa muussa autossa. V4 moottoria on käytetty (ja käytetään yhä) myös teollisuus sovelluksissa kuten pumpuissa, sähkögeneraattoreissa ja maatalouskoneissa sekä telaketjuajoneuvoissa. Autoissa sen on korvannut Ford OHC/Pinto moottori.


title: Ford V4 Köln -moottori

text:
Alunperin Ford suunnitteli tämän V4 moottorin Yhdysvaltain markkinoille tarkoitettuun kompaktiin autoon nimeltä Ford Cardinal, josta kuitenkin lopulta tuli Ford 12M P4.
Ford hylkäsi Cardinal projektin ja sen sijaan julkaisi Ford Falconin pohjois-Amerikkaa varten. Niinpä Ford etsi muuta käyttöä V4 moottorille jota oli alunperin koekäytetty Saab 96:ssa. Ford osti muutaman Saab 96:n koekäyttöön ja lopulta möi autot takaisin Saabille varustettuna uudella V4 moottorilla. Saab koeajoi V4 version omalla Trolhattanin koeradallaan mikä sai Saabin valitsemaan V4 moottorin malleihinsa 95, 96 ja 97 (Sonett) alkaen elokuusta 1966 (vuosimalli 1967). V4 moottorin myötä ei enää tarvinnut sekoittaa öljyä polttoaineen sekaan niinkuin kaksitahtimoottorissa tarvitsi sekä siinä oli parempi vääntö alakierroksilla. Saabin myyjät tarjosivat V4-version ensimmäiselle omistajalle "elinikäistä takuuta" hintaan 50 USD.


title: Ford V4 Köln -moottori

text: Moottorista valmistettiin 1,2 ja 1,3 ja 1,5 ja 1,7 litraista versiota.


title: Ford V4 Köln -moottori

text: 1,2 litran (1183 cm3) versiossa sylinterin halkaisija on 80,0 mm ja iskunpituus on 58,86 mm. Tehoa oli joko 40 hv (29 kW) ja vääntöä 80 NM tai sitten 45 hv (33 kW) ja vääntöä 82 NM.


title: Ford V4 Köln -moottori

text: Asennettu:


title: Ford V4 Köln -moottori

text: 1,3 litran (1288 cm3) versiossa sylinterin halkaisija on 84.00 mm ja iskunpituus on 58,86 mm. Tehoa oli joko 50 hv (37 kW) ja vääntöä 95 NM tai sitten 53 hv (39 kW) ja vääntöä 98 NM.


title: Ford V4 Köln -moottori

text: 1,5 litran (1498 cm3) versiossa sylinterin halkaisija on 90.00 mm ja iskunpituus on 58,86 mm. Tehoa oli joko 55 hv (40 kW) ja vääntöä 107 NM tai sitten 60 hv (44 kW) ja vääntöä 114 NM tai sitten 65 hv (48 kW) ja 117 NM nopeudella 2500 rpm.


title: Ford V4 Köln -moottori

text: 1,7 litran (1699 cm3) versiossa sylinterin halkaisija on 90.00 mm ja iskunpituus on 66,8 mm. Tehoa oli joko 65 hv (48 kW) ja vääntöä 129 NM tai sitten 70 hv (52 kW) ja vääntöä 137 NM tai sitten 75 hv (55 kW) ja vääntöä 130 NM.


title: Ford V4 Köln -moottori

text: Myös joihinkin Saksan armeijan käyttämiin DKW Munga maastoautoihin on jälkiasennettu tämä Ford V4 alkuperäisen kaksitahtimoottorin tilalle.


title: Ford V4 Köln -moottori

text: Koska Ford V4 Köln ja Ford V6 Köln moottoreiden vaihelaatikon liitospinta on samanlainen, joihinkin kilpakäytössä oleviin Saab 96 on asennettu V6, vaikka se muuttaakin melkoisesti painopistettä ja ajettavuutta.


title: Ford V4 Köln -moottori

text: Koska Saab 96 oli yleinen ralliauto, sitä myös viritettiin. Ralliversion tilavuus oli 1784 cm3 tai 1933 cm3 jonka teho oli noin 150 hv (110 kW) vapaasti hengittavana ja 200 hv (150 kW) DIN nopeudella 7000 rpm Saab 96 RC Turbo versiossa, jolloin kiihtyvyys oli nollasta sataan viidessä sekunnissa. Saab on virittänyt moottorin jopa 240 hv tehoiseksi.


title: Kiväärilajit

text: Kivääriammunnassa kilpaillaan monissa eri lajeissa.


title: Kiväärilajit

text: Olympialaisissa kilpaillaan vain 10 metrin ilmakiväärissä, 50 metrin pienoiskiväärin makuuammunnassa, 50 metrin pienoiskiväärin moniasentokilpailussa ja ampumahiihdossa. Näissä lajeissa järjestetään myös olympialajeille tarkoitettu maailmancup.


title: Kiväärilajit

text:
Alla listoja eri kiväärilajeista. Taulukoihin on merkitty laji/luokka, kaliiperivaatimus, mahdollinen Suomen lajiliitto/jaosto, mahdollinen kansainvälinen lajiliitto sekä muut huomiot:
SALin ns. perinteisissä kiväärilajeissa on seuraavat lajit/luokat:


title: Kiväärilajit

text: SALin liikkuva maali-kiväärilajeissa on seuraavat lajit/luokat:


title: Kiväärilajit

text: Practical-ammunnassa (IPSC-ammunta) on seuraavat kiväärilajit/-luokat:


title: Kiväärilajit

text: Siluettiammunnassa ovat seuraavat kiväärililajit/-luokat:


title: Kiväärilajit

text: Kasa-ammunnassa on seuraavat kiväärilajit/-luokat:


title: Kiväärilajit

text: Mustaruutiammunnassa on seuraavat kiväärilajit/-luokat:


title: Kiväärilajit

text: Reserviläisurheiluliiton lajit/luokat joissa voi ampua kiväärillä:


title: Kiväärilajit

text: IDPA-ammunnassa on seuraavat kiväärilajit/-luokat:


title: Kiväärilajit

text: Steel Challenge-ammunnassa on seuraavat kiväärilajit/-luokat:


title: Kiväärilajit

text: Cowboy Action Shooting-ammunnan (CAS-ammunta) kiväärilajeina/-luokkina on:


title: Kiväärilajit

text: Suomen Ampumahiihtoliiton kiväärilajit/-luokat:


title: Kiväärilajit

text: Suomen Sotilasurheiluliiton kiväärilajit/-luokat:


title: Kiväärilajit

text: Suomen Asehistoriallisen Seuran kiväärilajit/-luokat:


title: Kiväärilajit

text: Asehistorian liiton kiväärilajit/-luokat:


title: Ari Matilainen

text: Ari Matilainen (s. 22. tammikuuta 1966) on suomalainen uransa lopettanut jääkiekkoilija, jonka Minnesota North Stars varasi NHL:ään vuoden 10. kierroksen ensimmäisenä pelaajana. Matilaisen pelipaikka oli hyökkääjä. Hän pelasi urallaan SM-liigassa Porin Ässissä, Oulun Kärpissä ja Tampereen Tapparassa.


title: Vanuatun presidentti

text: Vanuatun presidentti on Vanuatun valtionpäämies. Presidentti valitaan viisivuotiselle virkakaudella epäsuoralla vaalilla, valitsijakollegioon kuuluvat parlamentin jäsenet sekä kuuden provinssin päämiehet.


title: Cookinsaaret kesäolympialaisissa 2012

text: Cookinsaaret osallistui Lontoon kesäolympialaisiin vuonna 2012 joukkueella, johon kuului kahdeksan urheilijaa viidestä eri lajista. Maa ei saavuttanut mitaleita kisoissa. Lipunkantajana avajaisissa ja päättäjäisissä toimi uimari Ching Wei.


title: Nauru kesäolympialaisissa 2012

text: Nauru osallistui Lontoon kesäolympialaisiin vuonna 2012 joukkueella, johon kuului kaksi urheilijaa kahdesta eri lajista. Maa ei saavuttanut mitaleita kisoissa. Lipunkantajana avajaisissa ja päättäjäisissä toimi painonnostaja Itte Detemanto.


title: Kiribati kesäolympialaisissa 2012

text: Kiribati osallistui Lontoon kesäolympialaisiin vuonna 2012 joukkueella, johon kuului kolme urheilijaa kahdesta eri lajista. Maa ei saavuttanut mitaleita kisoissa. Lipunkantajana avajaisissa ja päättäjäisissä toimi painonnostaja David Katoatau.


title: Aili Purtonen

text: Aili Purtonen (oik. Junttila; 7. helmikuuta 1928 Savitaipale – 20. marraskuuta 2018 Lahti) oli suomalainen oopperalaulaja (altto), joka työskenteli Keski-Euroopan oopperataloissa sekä opetti laulua suomalaisissa musiikkioppilaitoksissa.


title: Aili Purtonen

text: Purtonen opiskeli laulua Viipurin musiikkiopistossa 1950–1953 sekä suoritti Sibelius-Akatemiassa laulunopettajaseminaarin vuonna 1956 ja lauludiplomin 1962 opettajanaan Antti Koskinen. Ensikonserttinsa Purtonen piti Helsingissä vuonna 1958.


title: Aili Purtonen

text: Purtonen työskenteli 1960–1970-luvulla Saksan oopperataloissa (Düsseldorfissa. Saarbrückenissä, Nürnbergissä, Karlsruhessa). Samaan aikaan hän toimi laulunopettajana ensin Lahden, sitten Hämeenlinnan ja myöhemmin Espoon musiikkiopistossa, kunnes siirtyi vuonna 1979 Sibelius-Akatemian opettajaksi; lehtorina hän toimi siellä 1985–1993. Hän esiintyi myös oratorio- ja orkesterisolistina.


title: Ilmari Karvonen

text: Ilmari Karvonen (7. elokuuta 1893 Luumäki – 12. helmikuuta 1967) oli suomalainen kirkkoherra. Hän kuului evankeliseen liikkeeseen.


title: Ilmari Karvonen

text: Karvosen vanhemmat olivat vääpeli Reinhold Karvonen ja Selma Korhonen. Hän pääsi ylioppilaaksi Sortavalan reaalilyseosta 1912 ja suoritti teologian erotutkinnon 1915 sekä pastoraalitutkinnon 1918. Karvonen vihittiin papiksi 1916.


title: Ilmari Karvonen

text: Karvonen oli vt. kirkkoherrana Kaukolassa, Sortavalan maaseurakunnassa, Nurmeksessa ja Rautjärvellä. Hän oli Sammatin kappalaisena 1919–1922, Viipurin tuomiokirkkoseurakunnan komministerinä vuodesta 1922, tuomiokapitulin asessorina 1932–1938 sekä Nousiaisten vt. kirkkoherrana vuodesta 1950 ja kirkkoherrana 1951–1958. Hän jäi eläkkeelle 1958. Hän sai rovastin arvon 1938.


title: Ilmari Karvonen

text: Karvonen oli Viipurin suomalaisen lyseon uskonnon opettajana 1922–1923; Viipurin kauppaoppilaitoksen pikakirjoituksen opettajana 1923–1929 ja 1943–1944 sekä Viipurin kirkkomusiikkiopiston uskonnon opettajana 1931–1935.


title: Jioji Konrote

text: Jioji Konousi Konrote (s. 26. joulukuuta 1947) on fidžiläinen upseeri ja poliitikko, joka on toiminut maansa presidenttinä vuodesta 2015. Hänet valittiin jatkokaudelle elokuussa 2018 opposition protesteista huolimatta.


title: Jioji Konrote

text: Konrote on eläkkeelle jäänyt kenraalimajuri. Hän johti rauhanturvaoperaatiota Libanonissa ja toimi sen jälkeen Fidžin suurlähettiläänä Australiassa 2001–2006. Sen jälkeen hänellä oli ministerin tehtäviä. Konrote on ensimmäinen presidentti, jonka äidinkieli ei ole fidžin kieli (iTaukei), ja ensimmäinen, jonka valitsi parlamentti eikä päälliköiden neuvosto.


title: Maastoyksipyöräily

text: Maastoyksipyöräily () on pyöräilyä maastossa yksipyöräisellä polkupyörällä. Maastoyksipyöräilyssä ajetaan maastossa samaan tapaan kuin tavallisessa maastopyöräilyssä. Ajaa voidaan metsässä poluilla, avokallioilla, hiekkateillä, jäällä, lumessa ja vuorilla.


title: Maastoyksipyöräily

text: Maastoyksipyöräily syntyi 1980-luvulla itsenäisesti eri yksipyöräilijöiden toimesta jotka opittuaan ajamaan tasaisella, kaipasivat lisää haastetta ja siirtyivät ajamaan maastoon poluille ja vuorille. Yksi maastoyksipyöräilyn pioneereista oli George Peck, joka julkaisi vuonna 1990 opetusvideon "Rough terrain unicycling" joka innoitti muita lajin harrastamiseen. Muita maastoyksipyöräilyn pioneereja ovat mm. John Foss ja Kris Holm.


title: Maastoyksipyöräily

text: Yksipyörässä ajajan koko paino on yhden renkaan päällä. Tästä syystä tavalliset yksipyöräiset eivät kestä maastoajoa. Maastoyksipyörissä on erittäin vahva akseli, 36-reikäinen vanne, vahvat poljinkammet, kestävä satula, platform-polkimet ja leveä nappularengas. Usein mukana on myös hydraulinen käsijarru, jota käytetään pyörän hidastamiseen jyrkissä alamäissä. Tunnettuja maastoyksipyörien valmistajia ovat mm. Kris Holm, Nimbus ja Qu-Ax.


title: S. A. Sohlman

text: Selim Armas Sohlman (4. heinäkuuta 1879 Hamina – 26. marraskuuta 1936 Helsinki) oli metsänhoitaja ja majuri, joka toimi sekä virkamiehenä että metsäalan yritysten ja yhteisöjen palveluksessa, samoin kuin työskenteli päätoimittajana ja julkaisi useita metsäalan teoksia.


title: S. A. Sohlman

text: Armas Sohlmanin vanhemmat olivat pormestari Johan Lenoard Sohlman ja Maria Staudinger ja puoliso vuodesta 1906 Gerda Molander. Sohlman kävi Haminan kadettikoulun 1900 ja palveli Hämeen tarkka-ampujapataljoonassa seuraavaan vuoteen. Metsäkonduktööriksi hän valmistui Evon metsäopistosta 1904. Sohlman toimi Metsähallituksen palveluksessa 1902, 1904–1906 ja 1912–1916. Suomen Metsänhoitoyhdistyksen metsänhoidon neuvoja hän oli 1906–1908 ja Pellervo-Seuran 1908–1910. Suomen Metsänhoitoyhdistys Tapion sihteerinä ja metsälehti "Tapion" päätoimittajana Sohlman toimi 1910–1912. Venäjän kauppa- ja teollisuusministeriön polttoainekomitean valtuuten apulaisena hän työskenteli 1916–1917, puolustusministeriön asumustoimiston päällikkönä 1918, Enso Gutzeitin piiripäällikkönä 1919–1927, apulaisjohtajana Suomen Puunjalostusteollisuuden Keskusliiton palveluksessa vuodesta 1927 aina 1930-luvulle, ja sitten vielä "Viikkosanomat"-lehden vastaavana toimittajana. Suomen sisällissodassa Sohlman toimi komppanianpäällikkönä ja Hjalmarsonin ryhmän esikuntapäällikkönä, majuriksi hänet ylennettiin maaliskuussa 1918.


title: Johan Henrik Martin

text: Johan Henrik Martin (22. kesäkuuta 1848 Jyväskylä – 19. kesäkuuta 1873 Viipuri) oli suomalainen pastori joka kuului evankeliseen liikkeeseen.


title: Johan Henrik Martin

text: Aviottomana lapsena syntyneen Martinin äiti oli kauppiaanleski Margareta Katarina Martin, o.s. Lithovius. Hän pääsi ylioppilaaksi Jyväskylän alkeisopistosta 1867 ja suoritti Helsingin yliopistossa teologian erotutkinnon 1870. Martin vihittiin papiksi 1871.


title: Johan Henrik Martin

text: Martin oli kirkkoherran apulaisena Kangasniemellä 1871 ja Viipurin maa- ja kaupunkiseurakunnassa 1871-1872. Hän oli virka- ja armovuoden saarnaajana Ristiinassa vuodesta 1872. Hän koki hengellisen murroksen 1869 ja tutustui Fredrik Gabriel Hedbergin kirjaan "Uskon oppi autuuteen" joka teki häneen syvän vaikutuksen. Viipurissa asuessaan hän piti hengellisiä kokouksia yhdessä Viipurin diakonissalaitoksen orpokodin opettajan Kaarlo Rahikaisen (1848–1909) kanssa. Kokoukset keräsivät paljon väkeä mutta Martinia alettiin joissain piireissä syyttää antinomismista ja hengellisestä häiriköinnistä. Keuhkotautia sairastanut Martin kuoli kesäkuussa 1873 Viipurissa. Hänet haudattiin Viipuriin Sorvalin hautausmaalle.


title: Johan Henrik Martin

text: Johan Henrik Martin oli naimisissa vuodesta 1871 Johanna Viktoria Granholmin kanssa. Heidän poikansa oli asemapäällikkö Martin Martin (1872–1945).


title: Ampumahiihdon maailmancup 2018–2019 – naisten normaalimatka

text: Ampumahiihdon maailmancupin 2018–2019 naisten normaalimatkan kilpailu alkoi 6. joulukuuta 2018 Pokljukassa, Sloveniassa ja se päättyy 12. maaliskuuta 2019 Östersundissa, Ruotsissa.


title: Ampumahiihdon maailmancup 2018–2019 – naisten viesti

text: Ampumahiihdon maailmancupin 2018–2019 naisten viesti alkoi 16. joulukuuta 2018 Hochfilzenissa, Itävallassa ja se päättyy 16. maaliskuuta 2019 Östersundissa, Ruotsissa.


title: Marskentän verilöyly

text: Marskentän verilöyly oli Pariisin Marskentällä ("Champ de Mars") 17. heinäkuuta 1791 sattunut välikohtaus, jossa Ranskan kansalliskaartin sotilaat alkoivat tulittaa tasavallan perustamista vaatineita aseettomia mielenosoittajia. Arvioiden mukaan noin 30–50 ihmistä kuoli. Marskentän verilöyly oli eräs Ranskan suurta vallankumousta radikalisoinut tapahtuma, jonka seurauksena perustuslaillisen monarkian ja sen näkyvimpien kannattajien uskottavuus heikkeni.


title: Marskentän verilöyly

text: Vuonna 1789 puhjenneen vallankumouksen seurauksena Ranskan kuningas Ludvig XVI oli menettänyt asemansa itsevaltiaana ja joutunut jakamaan vallan perustuslakia säätävän kansalliskokouksen kanssa. Kuningas vannoi uskollisuutta tulevalle perustuslaille heinäkuussa 1790 vallankumouksen yksivuotispäivänä Pariisin läheisellä Marskentällä pidetyssä ”liiton juhlassa” ("Fête de la Fédération"). Ludvig XVI ja varsinkaan hänen vaimonsa, kuningatar Maria Antoinette, eivät kuitenkaan todellisuudessa kannattaneet vallankumousta. Kesäkuussa 1791 he yrittivät paeta Ranskasta, mutta jäivät kiinni Varennesissa. Monien mielestä tapaus paljasti perustuslaillisen monarkian toimimattomuuden, koska kuningas juonitteli salaa uutta järjestystä vastaan. Pakoyritystä seuranneina päivinä Pariisissa oli useita suurmielenosoituksia, joissa vaadittiin tasavallan perustamista. Monarkian vastainen kansalaisadressi keräsi hetkessä 30 000 allekirjoitusta. Pariisin jakobiiniklubi jakautui kahtia tasavaltalaisiin ja monarkisteihin. Tasavaltalaisliikkeen varsinainen keskus oli kordelieeriklubi, jota johtivat Georges Dantonin ja Camille Desmoulinsin kaltaiset radikaalit.


title: Marskentän verilöyly

text: Kansalliskokous oli kesällä 1791 parhaillaan viimeistelemässä perustuslakiesitystä, joka perustuisi monarkian säilyttämiseen. Kansalliskokouksen enemmistönä olleet perustuslaillisen monarkian kannattajat eivät halunneet ryhtyä erottamaan kuningasta, sillä sisä- ja ulkopoliittiset seuraukset voisivat olla arvaamattomia. Niinpä he päättivät myötäillä epäuskottavaa virallista selitystä, jonka mukaan Ludvig XVI ja Maria Antoinette oli yritetty siepata vasten tahtoaan. Tasavaltalaiset kutsuivat sitä ”suureksi valheeksi”. Kansalliskokous julisti 15. heinäkuuta tukevansa sieppausselitystä ja päätti samalla, että Ludvig XVI saisi pitää valtaistuimensa, tosin hänen tilapäinen virasta pidättämisensä jatkuisi uuden perustuslain voimaanastumiseen saakka.


title: Marskentän verilöyly

text: Kordelieeriklubi alkoi kerätä nimiä kansalliskokoukselle osoitettuun adressiin, jossa vaadittiin Ludvig XVI:n luopumista kruunusta, ja jakobiiniklubin radikaalit laittoivat vireille vastaavan anomuksen. Toukokuussa säädetty laki kielsi ryhmien nimissä tehdyt anomukset, mikä kannusti keräämään tuhansia yksittäisiä allekirjoituksia joukkotapahtumissa. Marskentällä oli suuria kokouksia 14. ja 16. heinäkuuta, ja halukkaita uusimman adressin allekirjoittajia pyydettiin saapumaan paikalle 17. päiväksi.


title: Marskentän verilöyly

text: Mielenosoittajien oli alun perin tarkoitus kokoontua Bastiljin aukiolla kaupungin toisella puolella ja marssia sieltä kulkueena Marskentälle, mutta sotilaat estivät tämän miehittämällä Bastiljin aukion, joten ihmiset kokoontuivat vasta Marskentällä. Virallista kokoontumislupaa ei ollut, mutta kiihtyneistä mielialoista huolimatta tilaisuus pysyi melko rauhallisena. Noin 6 000 ihmistä allekirjoitti adressin, mutta paikalla on sanottu olleen iltapäivällä 25 000 tai jopa 50 000 ihmistä. Yllättäen pöydän alle piiloutuneina löydettiin kaksi miestä, joita väitettiin poliisin urkkijoiksi. Heidät lähetettiin läheiselle Gros-Cailloun poliisiasemalle, jonka edessä vihainen väkijoukko riisti heidät käsiinsä ja lynkkasi heidät raa’asti kuoliaiksi. Itse Marskentän tilaisuudessa ei tapahtunut väkivaltaisuuksia.


title: Marskentän verilöyly

text: Kuultuaan Gros-Cailloun surmista Pariisin määri (pormestari) Jean Sylvain Bailly julisti kaupungin sotatilaan. Vaikka hänelle oli kerrottu Marskentällä olevan rauhallista, hän käski kenraali, markiisi La Fayetten komentaman kansalliskaartin pataljoonaa hajottamaan mielenosoituksen, tarvittaessa voimakeinoin. Tasavaltalaiset mielenosoittajat olivat pääosin työläisiä ja käsityöläisiä, kun taas kansalliskaartilaiset olivat pääosin porvaristoa. Marskentällä agitaattorit olivat kiihottaneet mielenosoittajia päivän aikana. Kansalliskaartilaisten saapuessa heitä solvattiin ja tiettävästi kivitettiin väkijoukosta. Kaartilaiset avasivat tulen. Mahdollisen ampumiskäskyn antajaa ei ole koskaan saatu selville. Seuraavan tunnin aikana tulituksessa kuoli arviolta 30–50 ihmistä.


title: Marskentän verilöyly

text: Marskentän väkivaltaisuuksista syytettiin aluksi tasavaltalaisia, ja verilöylyä seuranneina päivinä heihin kohdistettiin muita tukahduttamistoimia. Kansalliskokous hyväksyi välittömästi uusia lakeja mellakoinnista ja kansankiihotuksesta. Tasavaltalaisten johtajia pidätettiin, Kordelieeriklubi suljettiin ja lehtiä lakkautettiin. Danton, Desmoulins ja Jean Paul Marat joutuivat piiloutumaan tai pakenemaan maasta. Jakobiiniklubi hajosi kokonaan kahtia, kun monarkian kannattajat perustivat uuden feuillanttien klubin ja alkuperäinen jakobiiniklubi jäi Maximilien Robespierren kaltaisten radikaalien käsiin. Feuillantit ajoivat kansalliskokouksessa heinä–elokuusssa työn alla olleeseen perustuslakiin vanhoillisia muutoksia. Esimerkiksi äänioikeus päätettiin rajoittaa hyvätuloisiin ”aktiivisiin kansalaisiin” ja muilta kansalaisilta kiellettiin samalla kansalliskaartin jäsenyys. Uuden perustuslain tultua voimaan Ranskassa annettiin kuitenkin syyskuun 1791 lopussa yleinen armahdus kolmen edellisen vuoden aikana mellakoinnista tuomituille.


title: Marskentän verilöyly

text: Kenraali La Fayette ja pormestari Bailly olivat olleet vuonna 1789 vallankumouksen alkuvaiheen arvovaltaisimpia johtajia, mutta Marskentän verilöyly vahingoitti heistä kummankin mainetta peruuttamattomalla tavalla. Kun Bailly kaksi vuotta myöhemmin tuomittiin kuolemaan terrorin aikana, häntä syytettiin nimenomaan Marskentän verilöylyn aiheuttamisesta.


title: Tomininlahti

text: Tomininlahti (, ) on päiväntasaajalla Indonesian Itä-Intian saaristossa, sijaitseva merenlahti ja merialue, joka rajautuu etelässä, lännessä ja pohjoisessa Sulawesin saareen ja idässä Molukkienmeren länsirajaan. Kansainvälinen hydrografinen järjestö (IHO) listaa Tomininlahden omaksi merialueekseen.


title: Tomininlahti

text: Merialueelle sijoittuvista saarista suurin saariryhmä on nimeltään Togeansaaret (tai Togiansaaret), jossa toimii Togeansaarten kansallispuisto.


title: Chrysler Europe

text: Chrysler Europe oli yhdysvaltalaisen Chryslerin eurooppalainen osasto, joka toimi vuosina 1967–1979. Siihen kuuluivat ranskalainen autonvalmistaja Simca, brittiläinen Rootes Group ja espanjalainen Barreiros. Talousvaikeuksiin joutunut Chrysler myi eurooppalaisen osastonsa ranskalaiselle PSA-konsernille vuonna 1978 nimellisellä yhden dollarin hinnalla.


title: Chrysler Europe

text: Chryslerilla ei ollut vahvaa jalansijaa Euroopassa, toisin kuin kilpailevalla General Motorsilla, joka omisti saksalaisen Opelin ja brittiläisen Vauxhallin. Vuonna 1958 Chrysler osti Fordilta 15 prosenttia ranskalaisen Simcan osakkeista. Omistusosuus kasvoi 63 prosenttiin vuonna 1963, kun Chrysler osti Fiatin osuuden Simcasta. Samana vuonna Chrysler hankki lisäksi 35 prosenttia espanjalaisesta Barreirosista, josta tuli kokonaan osa Chrysler Europea vuonna 1969.


title: Chrysler Europe

text: Chrysler oli vuonna 1962 epäonnistunut aikeissaan ostaa osuus brittiläisestä Leyland Motorsista, mutta vuonna 1964 se puolestaan osti 30 prosentin osuuden Rootes Groupista. Chrysler osti yhtiön kokonaan itselleen vuonna 1967. Rootesista tuli vuonna 1970 muodollisesti "Chrysler (UK) Ltd." ja Simcasta "Chrysler (France)". Rootesin valmistama Hillman-merkki lakkautettiin vuonna 1976, jonka jälkeen sen malleista tuli Chryslereita.


title: Chrysler Europe

text: Vuonna 1978 Chrysler Europe myytiin nimellisellä yhden dollarin hinnalla ranskalaiselle PSA-konsernille. Uusi omistaja lopetti Simca-merkin käytön ja muutti sen entiset mallit Talbot-merkkisiksi, samoin kuin aiemmin Chrysler-merkillä myydyt mallit. Chrysler säilytti oikeudet Avenger-malliin, jonka valmistuksen PSA-konserni lopetti vuonna 1981. Chrysler kuitenkin jatkoi mallin valmistusta Etelä-Amerikassa.


title: Prinsessa Ruusunen (vuoden 1987 elokuva)

text: Prinsessa Ruusunen () on vuonna 1987 valmistunut yhdysvaltalainen fantasiaelokuva, joka perustuu Charles Perrault’n klassikkosatuun. Elokuvan on ohjannut David Irving, ja sen pääosissa nähdään Morgan Fairchild, Tahnee Welch, Nicholas Clay ja Sylvia Miles. Elokuva on esitetty Suomen televisiossa joulukuussa 1990. Se on julkaistu myös videona ja DVD:nä.


title: 46P/Wirtanen

text: Komeetta 46P/Wirtanen on nimetty löytäjänsä Carl A. Wirtasen mukaan, joka työskenteli Lickin observatoriossa. Komeetta ohittaa Maan joulukuussa 2018 ja oli kirkkaimmillaan 17. joulukuuta. Komeeetta on halkaisijaltaan kilometrin mittainen, ja se on jäästä ja sorasta koostuva löyhä kappale.


title: Stanislav Tšertšesov

text: Stanislav Salamovitš Tšertšesov (, , s. 2. syyskuuta 1963 Alagir, Pohjois-Ossetian ASNT, Venäjän SFNT, Neuvostoliitto, nykyinen Pohjois-Ossetia, Venäjä) on venäläinen jalkapallovalmentaja ja entinen maalivahti.


title: Boninlahti

text: Boninlahti tai Bonenlahti (, ) on Indonesian Itä-Intian saaristossa sijaitseva merenlahti ja merialue, joka rajautuu lännessä, pohjoisessa ja idässä Sulawesin saareen ja etelässä Bandanmeren koillisrajaan. Kansainvälinen hydrografinen järjestö (IHO) listaa Boninlahden omana merialueenaan.


title: Air Manilan lento 702

text: Air Manilan lento 702 oli Air Manilan tilauslento Wake Islandilta Guamin kautta Manilaan. Lennolla 4. kesäkuuta 1976 käytetty Lockheed L-188A Electra syöksyi maahan lähellä Aganan merivoimien lentotukikohtaa Guamilla moottorivikaa seuranneen miehistön virheen vuoksi. Kaikkien lennolla olleiden 45 ihmisen lisäksi yksi ihminen sai surmansa maassa, ja kaksi loukkaantui.


title: Air Manilan lento 702

text: Lento 702 lähti Wake Islandilta kello 9.09 paikallista aikaa (21.29 GMT) ja saapui Guamille kello 12.11 (2.11 GMT). Matkustajat nousivat koneesta, ja koneen moottorin numero 2 potkurin lepuutusmekanismia huollettiin. Matkustajat nousivat takaisin koneeseen, ja miehistö käynnisti kaikki neljä moottoria ilman vaikeuksia. Lähtökiidon aikana moottori numero 3 sammui. Kapteeni päätti jatkaa lentoonlähtöä, vaikka päätöksentekonopeutta ei vielä ollut saavutettu ja lentoonlähdön olisi siten voinut turvallisesti keskeyttää.


title: Air Manilan lento 702

text: Koneen noustessa ilmaan tai heti sen jälkeen moottorin numero 3 potkuri lepuutettiin. Kone nousi noin 30 metrin korkeuteen lentäen oikealle kallistuneena. Miehistö nosti laskutelineet ja veti laskusiivekkeet sisään. Kone menetti tällöin vakautensa, sen nokka nousi ylös ja se osui nousevaan maastoon nokka ylhäällä noin 1,3 kilometrin päässä kiitotiestä.


title: Air Manilan lento 702

text: Koneen perä raahautui maata pitkin noin 70 metriä, minkä jälkeen kone törmäsi lentoaseman verkkoaitaan, ylitti sen toisella puolella olevan tien ja syttyi tuleen. Se pysähtyi noin 1,5 kilometrin päähän kiitotiestä. Kaikki 33 matkustajaa ja 12 miehistön jäsentä saivat onnettomuudessa surmansa. Lisäksi kone osui tietä ylittäessään autoon, jonka kuljettaja menehtyi. Onnettomuuspaikan lähellä kotinsa ulkopuolella seisseet äiti ja poika saivat pahoja palovammoja palavan polttoaineen lämmöstä ja loukkaantuivat pahoin lentävien romun kappaleiden osuttua heihin.


title: Air Manilan lento 702

text: Onnettomuustutkinnassa todettiin, että miehistö veti laskusiivekkeet sisään liian aikaisin koneen lentäessä kolmella moottorilla. Laskusiivekkeiden vetäminen sisään johti nousukyvyn menetykseen, ja kone ei ollut vielä ehtinyt nousta riittävän korkealle ylittääkseen ympäröivän maaston. Lisäksi onnettomuuden syntyyn vaikutti kapteenin päätös jatkaa lentoonlähtöä yhden moottorin sammuttua.


title: Gunfighter Ballads and Trail Songs

text: Gunfighter Ballads and Trail Songs on Marty Robbinsin studioalbumi, joka julkaistiin vuonna 1959. AllMusicin mukaan albumi on toisen maailmansodan jälkeisen aikakauden vaikuttavin western-albumi.


title: Gunfighter Ballads and Trail Songs

text: Albumin kappale ”El Paso” oli ensimmäinen western-kappale, joka voitti Grammy-palkinnon. Albumi äänitettiin kahdeksassa tunnissa Nashvillessä 7. huhtikuuta 1959. Levy julkaistiin syyskuussa 1959. CD-versio ilmestyi vuonna 1999.


title: Gunfighter Ballads and Trail Songs

text: Vuonna 2016 "Gunfighter Ballads and Trail Songs" otettiin säilytettäväksi kulttuurisesti, historiallisesti ja taiteellisesti merkittävänä äänitteenä Kongressin kirjaston ylläpitämään National Recording Registry -rekisteriin. Rekisterin tarkoitus on lisätä tietoisuutta yhdysvaltalaisen ääniteperinnön säilyttämiseksi.


title: Incheonin satama

text: Incheonin satama (, ; UN/LOCODE: KR INC ) on Etelä-Korean Incheonin kaupungissa toimiva suursatama.


title: Incheonin satama

text: Incheon on Amerikan satamaviranomaisten yhdistyksen (AAPA) tilaston mukaan kokonaisrahtimäärältään (2016: 161,3 milj. t) Etelä-Korean neljänneksi suurin satama ja konttiliikenteessä toiseksi suurin satama (2,679 milj. TEU). Incheon kuuluu maailman 40 suurimman rahtisataman joukkoon. Rahtimäärällä sitä vilkkaampia eteläkorealaisia satamia olivat Busanin (349,7 milj. t), Gwangyangin (Kwangyang; 283,1 milj. t) ja Ulsanin satamat (175,4 milj. t).


title: Incheonin satama

text: Nykyisen kauppasataman kehittyminen juontaa vuoteen 1883, jolloin Korean ja Japanin välillä solmitussa sopimuksessa Incheon nimettiin yhdeksi kolmesta Korean kansainvälisestä kauppapaikasta.


title: Ulsanin satama

text: Ulsanin satama (, ; UN/LOCODE: KR USN) on Etelä-Korean Ulsanin kaupungissa toimiva suursatama.


title: Ulsanin satama

text: Satama on Amerikan satamaviranomaisten yhdistyksen (AAPA) tilaston mukaan rahtimäärältään (2016: 175,4 milj. t) Etelä-Korean kolmanneksi vilkkain satama, ja se luettiin myös maailman 30 suurimman sataman joukkoon. Rahtimäärällä arvioituna Ulsanin satamaa vilkkaampia eteläkorealaisia satamia olivat Busan (349,7 milj. t) ja Gwangyangin satama (Kwangyang; 283,1 milj. t).


title: Ulsanin satama

text: Nykyinen satama avattiin vuonna 1963. Kalastuksen tukikohtana ja kalastussatamana seutu on toiminut huomattavasti pitempään, sillä seudun kalliopiirroksista on löydetty luokkaa 8 000 vuotta vanhoja kuvauksia valaanpyynnistä.


title: Kristinusko Aasiassa

text: Kristinusko on Aasiassa pitkät perinteet omaava vähemmistöuskonto. Kristinusko syntyi Lähi-Idässä ja levisi kaikkialle maailmaan. Alkukirkosta eronneet niin sanotut idän kirkot ovat vaikuttaneet Lähi-Idässä ja Intiassa jo 400-luvulla. Aasissa on noin 370 miljoonaa kristittyä, eli määrällisesti selvästi enemmän, kuin esimerkiksi Pohjois-Amerikassa. Kuitenkin vain noin seitsemän prosenttia aasialaisista kuuluu kristillisiin kirkkoihin, ja kaikista maailman kristityistä Aasiassa asuu noin 15%.


title: Kristinusko Aasiassa

text: Eri maissa kristinuskon asema vaihtelee. Filippiineillä ja Itä-Timorissa kristityt ovat enemmistönä. Useissa muissa Aasian maissa kristityt ovat kasvava ja näkyvää lähetystyötä tekevä vähemmistö, joissakin maissa he taas toimivat viranomaisilta salaa ja heihin kohdistuu jatkuvaa vainoa. Suurin osa Aasian kristityistä on katolilaisia, mutta erityisesti Lähi-Idässä toimii myös ortodoksisia kirkkoja. Myös protestanttisilla kirkoilla on kannatusta, ja etenkin helluntalaiset ja evankelikaaliset liikkeet kasvattavat suosiotaan.


title: Kristinusko Aasiassa

text: Aasian noin 50 valtiossa puhutaan satoja kieliä, ja siellä ovat syntyneet kaikki suuret maailmanuskonnot. Myös kristinuskon juuret ovat Aasiassa sijaitsevassa Lähi-idässä. Euroopan ja Aasian sijaitsevasta Armeniasta tuli 300-luvun alussa ensimmäinen valtio, jossa kristinuskosta tehtiin maan virallinen uskonto. Myös Rooman valtakunnassa, johon suuri osa Lähi-Itääkin tuolloin kuului, kristinusko tuli 300-luvulla valtionuskonnoksi ja samalla väestön valtaenemmistön uskonnoksi. 600-luvulla islaminuskoiset arabit kuitenkin valloittivat entisen Rooman valtakunnan itäiset maakunnat, minkä jälkeen islam syrjäytti kristinuskon alueen valtauskontona. Muun muassa Syyriassa on kuitenkin jatkuvasti nykyaikaan saakka pysynyt merkittävä kristitty vähemmistö.


title: Kristinusko Aasiassa

text: Vuosisatojen kuluessa kristinusko levisi kauemmaksi Aasiaan monia reittejä, niin yksittäisten lähetyssaarnaajien ja munkkien kuin kauppiaidenkin mukana. Kaakkois-Aasiaan kristinusko saapui siirtomaavallan mukana 1500-luvulta lähtien.


title: Kristinusko Aasiassa

text: Kristinuskon asema on useilla puolin Aasiaa huono. Monissa maissa kristittyjä katsotaan alaspäin ja joissain tapauksissa jopa vainotaan. Esimerkiksi Kiinassa kristinuskoa on rajoitettu valtion tasolta paljon.


title: Kristinusko Aasiassa

text: Vaikka Aasian kristinusko ei ole täysin yhtenäistä on sieltä löydettävissä monia tunnusomaisia piirteitä ja ajattelutapoja. Tämä johtuu pääosin siitä, että Aasian kristityt ovat tottuneet elämään vähemmistöasemassa.


title: CA-luokka

text: CA-luokka oli Italian kuninkaallisen laivaston neljän aluksen muodostama pienoissukellusveneluokka, joka oli käytössä toisessa maailmansodassa.


title: CA-luokka

text: Kahden ensimmäisen Capronin suunnitteleman aluksen uppouma oli pinnalla 13,5 ja sukelluksissa 16,4 tonnia. Niiden pituus oli kymmenen, leveys 1,96 ja syväys 1,60 metriä. Alusten voimanlähteenä oli pinta-ajosssa 60 hevosvoiman dieselmoottori ja sukelluksissa 25 hevosvoiman sähkömoottori. Aseisuksena aluksilla oli kaksi 450 millimetrin torpedoputkea, joihin aluksilla ei ollut lisätorpedoita. Alukset oli alun perin suunniteltu rannikkokohteiden suojaamiseen, mutta myöhemmin ne siirrettiin iskemään suojattuihin kohteisiin kuten sotasatamiin.


title: CA-luokka

text: Toiset kaksi alusta olivat kooltaan hieman suurempia, mutta niiden uppouma oli hieman pienempi ollen pinta-ajossa 12,6 ja sukelluksissa 13,8 tonnia. Alusten pituus oli 10,47, leveys 1,90 ja syväys 1,83 metriä. Alusten voimanlähteenä oli ainoastaan 25 hevosvoiman Marelli-sähkömoottori, joka mahdollisti pinnalla seitsemän ja sukelluksissa kuuden solmun nopeuden. Ne oli nimenomaan suunniteltu satamiin suunnattuihin hyökkäyksiin kuten kahdella ensimmäisellä oli tehty 1941-1942, joten alusten aseistuksena oli kahdeksan 100 kilogramman ja kaksikymmentä 20 kilogramman räjähdyspanosta.


title: Kristilliset arvot

text: Kristilliset arvot perustuvat pääosin Raamatun opetuksiin. Kristityt ajattelevat, että kristilliset arvot perustuvat Jumalan kunnioittamiseen ja käskyjen, kuten esimerkiksi Kymmenen käskyn noudattamiseen. Uudessa Testamentissa esiintyvät Jeesuksen opetukset ovat myös pohja monille länsimaalaisille arvoille.


title: Kristilliset arvot

text: Jeesuksen opetukset raamatussa sisältävät:


title: Tabaluga (televisiosarja)

text: Tabaluga on vuosina 1994–2004 valmistunut animaatiosarja, jonka on tuottanut Flying Bark Productions (entinen ”Yoram Gross Films Studio” ja ”Yoram Gross-EM.TV”). Sarja perustuu Peter Maffayn luomaan samannimiseen hahmoon. Tabaluga on maailman viimeinen lohikäärme ja Vihermaan kruununprinssi. Vihermaa on taianomainen paikka, jossa asuu useita eri lajeja puhuvia eläimiä. Tabalugan on puolustettava kotiaan kahdelta kilpailevalta kuningaskunnalta, jotka sijaitsevat Vihermaan kummallakin puolella. Toinen on kylmä, arktinen tundra, jota hallitsee paha lumiukko nimeltä Arktos ja toinen taas polttava aavikko, jota hallitsee paha hiekkahenki nimeltä Humsin.


title: Tabaluga (televisiosarja)

text: Sarja keskittyy Tabalugaan, joka on viimeinen Vihermaassa asuva lohikäärme. Vihermaassa asuu älykkäitä, puhuvia eläimiä. Lohikäärmeenä hänen tehtävänään on puolustaa Vihermaata pahalta lumiukolta Arktosilta ja hiekkahenki Humsinilta.


title: Tabaluga (televisiosarja)

text: Tabaluga: Pieni, vihreä lohikäärme ja sarjan päähenkilö. Hän on Vihermaan prinssi ja myöhemmin hänestä tulee sen kuningas. Edesmenneen Tyrionin poika.


title: Tabaluga (televisiosarja)

text: Happy: Metsäjänis ja yksi Tabalugan parhaista ystävistä.


title: Tabaluga (televisiosarja)

text: Digby: Silmälasipäinen maamyyrä ja yksi Tabalugan parhaista ystävistä.


title: Tabaluga (televisiosarja)

text: Nessaja: Jättiläiskilpikonna, joka toimii Tabalugan opastajana ja neuvonantajana.


title: Tabaluga (televisiosarja)

text: Buzz: Mehiläinen ja yksi Tabalugan parhaista ystävistä.


title: Tabaluga (televisiosarja)

text: Bilingua: Käärme ja sivuhahmona esiintyvä konna. Hän on esiintynyt ainakin yhdessä jaksossa, jossa hän pystyi hypnotisoimaan.


title: Tabaluga (televisiosarja)

text: Shouhu: Pöllö, jolla on maaginen kristallipallo. Hän on Arktosin vankina kaukokatseisuutensa vuoksi. Vapauduttuaan hänestä tulee Nessajan lisäksi Tabalugan neuvonantaja.


title: Tabaluga (televisiosarja)

text: Tyrion: Vihermaan edellinen hallitsija ja Tabalugan isä. Kuoltuaan hän muuttui kaikkien lohikäärmeiden tavoin tähdeksi. Hän esiintyy silloin tällöin henkenä Tabalugalle antaakseen tälle neuvoja.


title: Tabaluga (televisiosarja)

text: Ruby: Kolibri ja Buzzin ja Digbyn paras ystävä.


title: Tabaluga (televisiosarja)

text: Arktos: Päävastustaja ja Tabalugan arkkivihollinen. Hän on paha lumiukko, jonka tavoitteena on muuttaa Vihermaa jäiseksi autiomaaksi. Hän on myös Jäämaailman kuningas. Hänellä on sali, jossa on hänen jäädyttämiään eläimiä ja hän rakastaa jäätelöä. Huolimatta vihastaan Tabalugaa kohtaan hän on joskus lyöttäytynyt yhteen hänen kanssaan tilanteen niin vaatiessa.


title: Tabaluga (televisiosarja)

text: James: Kohtelias ja lempeä pingviini, joka palvelee Arktosia ja ohjaa herransa kuljetuskonetta Arktoplanea. Kun Jäämaailman pingviinit jättivät väliaikaisesti pahan lumiukon, James oli ainoa, joka pysyi hänen puolellaan.


title: Tabaluga (televisiosarja)

text: Mursu Attila: Arktosin kokki.


title: Tabaluga (televisiosarja)

text: Vultur: Tiedusteluvakooja ja Arktosin sanansaattaja, mutta siirtyi sitten Humsinin alamaiseksi. Myöhemmin hän palaa takaisin Arktosin luo.


title: Tabaluga (televisiosarja)

text: Fritz: Arktosin lemmikkihai, joka yrittää usein syödä hänen porkkananenänsä.


title: Tabaluga (televisiosarja)

text: Lilly (tai Lilli): Arktosin luoma veistos. Kun Tabaluga näki Lillyn ensimmäisen kerran, hänelle tuli välittömästi outo mutta ihana selittämätön tunne – hän pystyi vain ajattelemaan ja uneksimaan Lillystä.


title: Tabaluga (televisiosarja)

text: Kuningatar Isadora: Jääkeijukainen, joka on odottanut lumiukkoa vuosia. Myöhemmin Hyvä Kuningatar voitti hänet jaksossa ”Arktos’ Last Grasp”.


title: Tabaluga (televisiosarja)

text: Jääkarhut


title: Euroopan kirkkojen konferenssi

text: Euroopan kirkkojen konferenssi () on protestanttisten kirkkojen yhteiselin. Se perustettiin vuonna 1959 lisäämään suvaitsevaisuutta toisen maailmansodan rikkomaan Eurooppaan. Sen ensimmäiseen yleiskokoukseen Tanskan Nyborgissa 1959 osallistui yli 40 kirkkoa.


title: Euroopan kirkkojen konferenssi

text: Konferenssin viimeisin, 15. yleiskokous järjestettiin vuonna 2018 Serbian Novi Sadissa. Tällöin jäseniä viiden vuoden välein pidettävässä kokouksessa oli jo 114. Nykyään konferenssi pyrkii edistämään kirkkojen yhteyttä, rauhaa ja ihmisoikeuksia Euroopassa. Konferenssin pääkonttorit sijaitsevat Brysselissä ja Strasbourgissa.


title: Euroopan kirkkojen konferenssi

text: Roomalaiskatolinen kirkko on jäsenmäärältään suurin ja täten vaikutusvaltaisin kristillinen kirkkokunta. Suuren päättäjän puuttuessa konferenssilla saattaa olla vaikeuksia joidenkin päätösten tekemisessä. Onneksi roomalaiskatolisuudella on kuitenkin suhteellisen läheiset välit konferenssiin sen jäsenen, Euroopan katolisten piispainkokousten neuvoston kautta.


title: Euroopan kirkkojen konferenssi

text: Suomen evankelis-luterilainen ja ortodoksinen kirkko olivat osallisina viimeisessä yleiskokouksessa ja ovat konferenssin vakituisia jäseniä. Lisäksi Suomen Ekumeeninen Neuvosto toimii tarkkailijajäsenenä.


title: V-Cord

text: V-Cord on Sanyon kehittämä videonauhurijärjestelmä. Se suunnattiin ensisijaisesti kotitalouksien käyttöön. V-Cord esiteltiin vuonna 1972 ja poistettiin markkinoilta 1970-luvun lopussa. Sanyon lisäksi järjestelmän nauhureita valmisti Toshiba.


title: V-Cord

text: V-Cord käyttää analogista, kasettiin pakattua puolen tuuman magneettinauhaa, kuten tunnetummat VHS- ja Betamax-järjestelmät. V-Cord-kasetti ladataan lyhyempi sivu edellä, kuten toisessa kaupallisesti epäonnisessa järjestelmässä, VX:ssä. V-Cordissa nauhakelat sijaitsevat vierekkäin, VX:ssä ne on sijoitettu toistensa päälle, kuten Philipsin VCR-järjestelmässä. V-Cord I poikkeaa muista videokasettijärjestelmistä luku- ja kirjoitusmekanisminsa osalta. Sen mekanismi vastaa lähinnä quadruplex-systeemiä, jossa videonauhan kuvaraidat ovat pystysuorassa suhteessa kuvarummun kuvapäähän. V-Cord II sen sijaan käyttää helical scan -viistopyyhkäisyä, kuten VHS ja useimmat muut kotivideojärjestelmät.


title: V-Cord

text: V-Cord I -nauhojen kapasiteetti on 60 minuuttia ja ne tallentavat mustavalkoisena. Vuonna 1976 esiteltiin V-Cord II -nauhat, joiden enimmäiskapasiteetti on 120 minuuttia ja ne tallentavat myös väreissä. V-Cord I ja V-Cord II eivät ole yhteensopivia. Edellisen nauhannopeus on 14,8 cm/s ja jälkimmäisen 7,4 cm/s (puolinopeudella 3,7 cm/s).


title: V-Cord

text: V-Cord II oli aikanaan varsin edistyksellinen: siinä on kaksi tallennusnopeutta, pysäytyskuva ja hidastustoiminto. Koska V-Cord ei menestynyt kaupallisesti, Sanyo alkoi valmistaa Betamax-järjestelmän nauhureita 1977. Sanyo markkinoi valmistamiaan Beta-nauhureita nimellä Betacord. Myös Toshiba siirtyi Betamaxiin, ja kumpainenkin valmistaja vaihtoi VHS-järjestelmään Betamaxin väistyttyä markkinoilta.


title: Kasperi Hirvonen

text: Kasperi Hirvonen (s. 13. syyskuuta 1996) on suomalainen jääpalloilija, joka edustaa Ruotsin pääsarjassa Elitserienissä pelaavaa IFK Motalaa kaudesta 2018-2019 alkaen.


title: Kasperi Hirvonen

text: Suomessa Hirvonen edusti Bandyliigan Mikkelin Kamppareita kaudella 2017-2018 ja Botniaa kausilla 2012-2017.


title: Kasperi Hirvonen

text: Kasperi Hirvonen oli mukana miesten A-maajoukkueessa Rättvikin neljän maan turnauksessa joulukuussa 2018. Hän on edustanut Suomea kahdeksassa B-, kymmenessä nuorten ja viidessä poikien maaottelussa.


title: Kasperi Hirvonen

text: Hirvonen oli mukana P 17 MM-kultaa voittaneessa joukkueessa vuonna 2013.


title: Kasperi Hirvonen

text: Seurajoukkueessa:


title: Kasperi Hirvonen

text:
SM-kultaa kaudella 2016 Botniassa.
SM-hopeaa kaudella 2018 Kamppareissa.


title: R.Smg. Acciaio

text: R. Smg. Acciaio oli Italian kuninkaallisen laivaston vuonna 1941 vesillelaskettu Acciaio-luokan sukellusvene, joka palveli toisessa maailmansodassa.


title: R.Smg. Acciaio

text: Alus tilattiin Odero Terni Orlandon telakalta läheltä La Spezian laivastotukikohtaa Muggianosta, missä köli laskettiin 21. marraskuuta 1940. Alus laskettiin vesille 22. tammikuuta 1941 ja luovutettiin laivastolle 30. lokakuuta.


title: R.Smg. Acciaio

text: Luovutuksen jälkeen aluksen miehistö oli viisi kuukautta koulutettavana. Aluksella tehtiin ensimmäinen partiomatka Libyan rannikolle 29. maaliskuuta - 4. huhtikuuta 1942 päällikönään Ottorino Beltrami. Matkan aikana havaittiin ongelmia Fiatin valmistamassa dieselmoottorissa, minkä seurauksena alus oli satamaan palattuaan yli kaksi kuukautta telakalla korjattavana.


title: R.Smg. Acciaio

text: Alus palasi palvelukseen kesäkuussa ja se oli partiomatkalle Algerian rannikolle Caxinenniemen pohjoispuolelle 6.-9. kesäkuuta. Alus teki toisen matkan samalle alueelle 13.-18. kesäkuuta. Seuraavan partiomatkan alus teki 24. heinäkuuta - 3. elokuuta Baleaarien eteläpuoliselle alueelle. Partiomatkalla 8.-11. marraskuuta alus hyökkäsi tuloksetta risteilijää vastaan Algerian rannikolla. Alus teki partiomatkan 1. tammikuuta - 10. helmikuuta 1943 Carbonin ja Bougaronin niemien välisellä alueella, jolloin se upotti sukellusveneentorjuntatroolari "HMT Tervanin". Upotus oli ainoa sukellusveneelle kirjattu.


title: R.Smg. Acciaio

text: Alus teki 18.-29. helmikuuta matkan samalle alueelle ja Ferin niemen pohjoispuolelle 4.-16. huhtikuuta. Matkan päätyttyä Bertrami luovutti aluksen päällikkyyden Vittorio Pescatorelle.


title: R.Smg. Acciaio

text: Alus partioi 13. - 18. kesäkuuta Sisilian lounaispuolella, mistä se siirtyi Philippevillen lahdelle 20. kesäkuuta. Alus lähti viimeiselle matkalleen 10. heinäkuuta La Maddalenasta. Aluksen tehtävänä oli ylittää Messinansalmi ja partioida Sisilian länsirannikolla.